description: Dat seit de direkteur fan de Maritieme Academie. Hy advisearret dan ek om net yn kanalen te swimmen dêr't grutte frachtskippen farre.

title: "Gefaar fan swimme yn grutte kanalen wurdt ûnderskat"

maintext:
"Troch grutte skippen fan tûzen ton of mear ûntstiet sa'n sterke streaming, dat je je dêr as swimmer net tsjin ferwarre kinne. De skippen soargje mei har massa ûnder wetter foar in soarte fan kûle yn it wetter, dy't dêrnei fuort wer fol sûge wurdt. Dat is tige gefaarlik", seit Mintjes. Hy advisearret swimmers dan ek om net yn kanalen te swimmen dêr't de grutte frachtskippen farre. "Kuierje dogge je ek net op de sneldyk."
"It is sûnt tsien jier sels ferbean om te swimmen op alle trochgeande farwetters. Mar net elkenien wit dat en minsken fine it prachtich om by brêgen en sluzen te swimmen. Skippers sjogge it lykwols net."
Freed ferdronk in jonge fan 16 yn it Prinses Margrietkanaal by Burgum. Mooglik waard hy slachtoffer fan de ûnderstream troch in passearjend frachtskip.


description: Bewenners fan de Dronrijperstraat en de Midlumerstraat wiene by de befrijing yn 1945 sa bliid, dat se in Kanadeeske tankkommandant in skilderij joegen.

title: Ljouwert hat bysûnder skilderij fan de befrijing werom

maintext:
Radley-Walters is sels yntusken 68 jier en moast koartlyn behannele wurde foar kanker. Mei syn bern en pakesizzers makket hy in reis troch Europa, om sjen te litten wêr't syn heit fochten hat. Tiisdei wiene sy allegear yn Ljouwert, foar de offisjele oerdracht fan it skilderij oan de gemeente Ljouwert.
Bern fan skilder
Wat sy net wisten, wie dat se dêr ek de bern fan de skilder treffe soene. "Wy fine it geweldich om harren te moetsjen", sa seit Grant Radley-Walters. De âldste soan fan de skilder - Frans Andringa - wit dat syn heit oan de ein fan de oarloch ûnderdûkt siet, by in boer. Om de kosten fan de ûnderdûk te beteljen, makke en ferkocht syn heit skilderijen. Fan de befrijing hat hy ek ferskate platen makke. "As gefolch fan de besetting wie der op dat stuit net folle te krijen, mar foar in skilderij fan de befrijing wie wol belangstelling", sa seit Andringa. Ek syn heit is frij resint ferstoarn. By it opromjen fan de talleaze foto's en skilderijen kaam in kopy fan it Kanadeeske skilderij foar it ljocht.
Untbleating
It skilderij mei it bysûndere ferhaal hinget tenei yn de kelder fan it stedhûs fan Ljouwert. Dêr wurde geregeld gearkomsten hâlden en foar de besikers is it dan te sjen. De offisjele ûntbleating waard dien troch lokoboargemaster Herwil van Gelder.

fasttext_language: fy


description: Yn Garyp wolle se fan it ierdgas ôf. It doarp moat dêrmei in lanlike proeftún wurde. Alle huzen wurd oansletten op it sinnepark by it doarp.

title: Garyp wol earste ierdgasfrije doarp fan Nederlân wurde

maintext:
Neffens wethâlder Andries Bouwman kin Garyp lanlik sjoen in proeftún wurde foar it ierdgasfrij meitsjen fan in folslein doarp. It stribjen is om binnen fiif jier tachtich oant njoggentich prosint fan de seishûndert wenten yn it doarp fan it ierdgas los te keppeljen.
Ut ûndersyk soe bliken dwaan dat dit technysk mooglik is. De huzen wurde oansletten op it sinnepark by it doarp. Dêrneist wurde se better isolearre.


description: Dat is de konklúzje nei de diskusje yn de Steaten oer it wynpark. De offisjele stimming folget pas letter.

title: Mearderheid Provinsjale Steaten akkoart mei wynpark Nij Hiddum-Houw

maintext:
Nij Hiddum-Houw bestiet út njoggen wynturbinen, dy't mei-inoar 36 megawatt opwekke kinne. It beslút past binnen de ôfspraken mei de ryksoerheid. Fryslân moat yn 2020 530,5 megawatt oan wynenerzjy opwekke. Ferline wike waard al dúdlik dat it wynpark yn de Iselmar by Makkum definityf trochgiet. Dat park soe 316 megawatt opsmite moatte. Dan bliuwt noch 178 megawatt oer. Dat moat opwekt wurde mei besteande wynturbinen op it lân.
Teloarstelling
Omwenners fan Nij Hiddum-Houw hawwe teloarsteld reagearre op de beslútfoarming yn de Steaten woansdei. Sy binne om alve oere moarns al fuortgien. De komst fan de wynturbinen wurdt stipe troch de kolleezjepartijen CDA, VVD, FNP en SP. Ek de ChristenUnie hat al sein akkoart te gean mei it lêste útstel fan deputearre Klaas Kielstra.
Maatregels
Dat hâldt yn dat der legere mûnen komme, in bettere kompensaasjeregeling foar de buert en in sa optimaal mooglike monitoaring fan sûnensklachten fan omwenners troch GGD en RIVM. Der komt in meldpunt foar minsken dy't klachten krije troch de mûnen. Fierder sil deputearre Kielstra besjen oft der wat oan de ferljochting fan de mûnen dien wurde kin, sadat minsken dêr minder lêst fan krije sille.


description: By it ûndersyk nei de oarsaak hat de plysje in fyts fûn. De fingerôfdrukken dy't derop sieten, hat de plysje ôfnommen.

title: Plysje slút brânstichting by loads Drachten net út

maintext: De plysje slút brânstichting fan de loads yn Drachten sneintemoarn net út. By it ûndersyk nei de oarsaak fan de grutte brân yn Drachten, hat de plysje fingerôfdrukken fan in fyts helle. Dy fyts is ek meinommen foar ûndersyk.


description: Minsken krije him noch ien kear op de matte: de papieren tillefoangids.

title: Lêste papieren ferzje tillefoangids ferspraat

maintext: Yn Ljouwert, Dokkum, Frjentsjer, Harns, Drachten, Snits en op It Hearrenfean begjint tongersdei de fersprieding fan de lêste tillefoangids yn boekfoarm. Minsken krije him foar de alderlêste kear op de matte. Dêrmei komt der nei 140 jier in ein oan de papieren ferzje.


description: De man wurdt fertocht fan belutsenheid by de brân oan de Sanatoriumwei yn Appelskea, ôfrûne tiisdei. Hy wurdt troch de plysje heard.

title: Appelskeaster (26) oanhâlden foar boskbrân yn eigen doarp

maintext:
Troch tips fan tsjûgen en omstanners koe de plysje de man tongersdei oanhâlde. De Appelskeaster wurdt heard troch de plysje, fierdere ynformaasje is noch net bekend.
Nei't de technyske resjerzje woansdei ûndersyk dien hie, waard it senario fan in oanstutsen brân al realistysker. Dat kaam benammen om't der meardere brânkearnen wiene yn it gebiet.


description: De Elfwegentocht is hast dien, minsken moatte twa wiken fossylfrij reizgje. Hoe bot libbet dat no eins? Op de Ljouwerter Freedsmerk wiene de reaksjes wikse

title: Freedsmerk: "Fossylfrij riden is te djoer"

maintext:
In âldere man tilt net te swier oan it fossylfrije riden. "Ik bin 85, dus it sil myn tiid wol útsitte en mei de generaasje nei my komt it ek wol goed."
Neffens de tsiisferkeaper en de bôleferkeaper spilet fossylfrij op dit stuit noch gjin rol by de minsken op de merk. "Der wurdt net oer fossylfrij sprutsen, mar der is wol in mentaliteitsferoaring. Minsken krije troch dat se net altyd like goed dwaande binne."


description: Spannende mominten foar Maurice en syn freonen. Se binne op fakânsje tichteby de boskbrannen yn Grikelân.

title: Fries by brân yn Grikelân: "Skrokken fan de boskbrannen, mar noch gjin grutte panyk"

maintext:
Maurice wie op it strân fan Mati doe't it begûn te waaien en se grutte reekwolken seagen. "Dan skrikst wol even", seit Maurice. "Wy seagen in hiele donkere loft. De brân liket fier fuort, dus dan tinke je dat it wol wat tafalt. Mar doe't wy boppe-op de berch stiene dêr't ús filla stiet, seagen wy dat it in bêste brân wie. Dan tinke je der dochs oars oer nei."
Evakuaasje
De ferhierder fan it fakânsjehúske kaam dêrnei del. Dy sei dat se in koffer mei harren belangrykste guod pakke moasten en dat se better nei Athene gean koenen om ôf te wachtsjen hoe't it mei de brân komme soe. Omdat it dêrnei begûn te reinen, binne se úteinlik net fuort setten. Yn de nacht seagen se wol in oranje gloed en in soad reek. Ek yn harren eigen keamer fernamen se dat: "Doe't ik fannemoarn wekker waard, hinge der in bêste reeklucht yn 'e keamer, wylst it fjoer tolve kilometer fuort is. Mar it kin hiel snel gean."


description: Koade oranje yn Fryslân. It is hjit, drûch en ferskate eveneminten passe it programma oan of wurde hielendal ôfsein. Bliuw op de hichte.

title: LIVEBLOG: Hjitte yn Fryslân

maintext: Omrop Fryslân siket op dizze ekstreem waarme dei nei it hjitste plakje fan de provinsje. Om mei te dwaan meitsje kinne jo in foto meitsje fan in âlderwetske termometer op it plakje dêr't je binne. Dus net in foto of screenshot fan de mobile telefoan mei in waar-app, mar echt sa'n moaie kwiktermometer of in digitale op bygelyks in muorre of by in tankstasjon. Jo kinne dizze foto stjoere fia de Omrop app, of fia dit formulier, en fertel dêr wol efkes by wêr't de foto makke is.


description: It giet rûchwei om trije dúngebieten dêr't no wat gebeure moat.

title: Ferrûging Skylger dunen wurdt oanpakt

maintext: Op Skylge set Staatsbosbehear yn septimber útein mei maatregelen om de ynfloed fan stikstof op de natuer te werstellen. In Waadeilân as Skylge is ryk oan krites dêr't bysûndere planten groeie. Mar dy wurde bedrige troch stikstof fanút de yndustry en lânbou. Want dêrtroch ferrûget it eilân, foaral yn de dúngebieten.


description: Mei in ôfstân fan 20.42 meter bleau hy Hannes Scherjon fan Noardburgum (18.18) mei mear as twa meter foar.

title: Ysbrand Galama wint fierljeppen yn Winsum

maintext:
By de froulju gie de winst nei Sigrid Bokma fan Hylpen. Sy kaam ta in ôfstân fan 14.97 meter. Anneke Broersma einige op it twadde plak mei 13.88 meter, folge troch Boukje de Boer mei 13.54 meter.
Freark Kramer
De dit jier oppermachtige Freark Kramer fan It Heidenskip wûn de wedstriid by de junioaren mei 19.83 meter. Wisse Broekstra wie de bêste by de jonges mei 16.76 meter; by de famkes wûn Pytrix Westra mei 14.63 meter.


description: It ferkear moat tsien dagen langer omride.

title: Wurk oan Hoflânsbrêge yn Grou duorret langer

maintext: De Hoflânsbrêge yn Grou is noch sa'n 10 dagen net te brûken. It wurk dêroan duorret langer as ferwachte en dus moat it autoferkear noch wat langer omride.


description: De eigners fan strânpaviljoen De Potvis hoopje dat se mei in needlokaasje dit seizoen dochs noch omset draaie kinne.

title: Strânpaviljoen Starum wurdt sloopt nei útslaande brân

maintext:
It is noch mar de fraach oft it slagget om op koarte termyn in needfoarsjenning te regeljen. Nije wike oer begjint de boufak. De eigners tinke dat it net mear helber is om foar dy tiid alles foar mekoar te hawwen.
It is noch net dúdlik hoe't de brân ûntstien is. Doe't de brânwachtminsken oankamen, koenen se it gebou al net mear yn. Se ha fan bûtenôf blusse moatten.
Sneon wurdt it strânpaviljoen sloopt.


description: It âld papier wurdt ophelle mei in jiskewein. Fanwege de drokte yn it doarp is dat op sneontemiddei net fertroud. Dat meldt de gemeente.

title: Flylân hellet op sneontemiddei gjin âld papier mear op, dat is te gefaarlik

maintext:
Op Flylân wurdt it âld papier aanst net mear op sneontemiddei ophelle. Troch de drokte yn it doarp is dat net mear feilich. Dat meldt de gemeente.
It papier wurdt ophelle mei in jiskewein. Foaral yn de Doarpsstritte soe dat gefaarlike sitewaasjes mei him meibringe. Net allinne foar de frijwilligers dy't it âld papier ophelje, mar ek foar toeristen en oare minsken yn it doarp.
It papier waard altyd nei ien oere middeis ophelle, mar mei yngong fan septimber wurdt dat oars. Dan wurdt it moarns dien. Yn it doarp is it dan rêstiger. It papier moat dan om njoggen oere by de dyk stean.


description: De Partij voor de Dieren en de ielrikkers binne it wakker ûniens. De gemeente Ljouwert moat gjin reklame meitsje foar rikke iel, want dat is in bedrige die

maintext:
"Wa't him drok makket oer de iel, kin dy it bêste mar in soad ite". Dat seit ielrikker Dicky de Haan fan De Trieme. Hy doelt dêrmei op de kweekiel, wêrfan't in persintaazje net nei de handel giet, mar kontrolearre útset wurdt. "Fan de glêsiel, dy't by in kweker grut wurdt en dan útset wurdt, bliuwt folle mear oer as fan glêsiel dy't fuortendaliks yn it binnenwetter komt".
Dicky de Haan docht as amateur-ielrikker wol gauris mei oan wedstriden. Hy kriget dêr dan faak fragen fan minsken dy't ûngerêst binne. "Dan blykt dat se gjin idee hawwe hoe't it wurket yn dizze wrâld. Ik bin bliid dat ik dat no ris útlizze kin", seit de Wâldman, dy't him, sûnt er as strjitlizzer de rêch stikken hat, op it rikjen fan iel talein hat.
Reklame foar opiten bedrige fisksoart
De Haan reagearret mei syn opmerkings op in brief dy't de Ljouwerter Partij voor de Dieren oan it kollleezje fan boargemaster en wethâlders stjoerd hat. De partij wol dat de gemeente gjin reklame mear makket foar wedstriden ielrikjen. Neffens de partij die de gemeente dat wol, mei oanpriizgjende teksten op Facebook en Twitter as: 'Laat je op de zomerfair fan Baard verleiden door de heerlijke geuren en smaken van vers gerookte paling'. Neffens de Partij voor de Dieren giet it by iel om in bedrige en beskerme fisk en past it dus net dat de gemeente reklame makket foar it iten dêrfan.
It Ljouwerter riedslid Caroline de Groot fan de Partij voor de Dieren lit yn in reaksje witte dat se net op de hichte wie fan it feit dat it by de wedstriden meastentiids om kweekiel giet. "Maar dat maakt het niet minder erg, omdat kweekvis vaak uit in soort van bioindustrie komt."


description: Yn de agraryske sektor barre in soad arbeidsûngelokken. De Inspectie Sociale Zaken en Werkgelegenheid wol dêr wat oan dwaan.

title: Ynspeksje makket spearpunt fan oanpak ûngelokken yn agraryske sektor

maintext:
Strontkolken
Yn Fryslân is dat net oars, sjocht Adri van Kooten. Hy is previnsje-adviseur by Stigas, de arbo-organisaasje foar de agraryske sektor. Hy komt geregeld saken tsjin dy't net op oarder binne, lykas strontkolken dy't net ôfskerme binne en masinen sûnder needknop.
Boppedat ûnderskatte boeren neffens him de risiko's dy't bollen op it bedriuw mei him meibringe. Neffens Van Kooten binne guon boeren 'bedriuwsblyn' en ynvestearje se in soad jild en tiid yn harren bedriuw, mar net yn har eigen feiligens.


description: Nei wiidweidich oerlis hat de Ljouwerter fuotbalklup tastimming krigen om kaarten te ferkeapjen foar de oefenwedstriid.

title: Hûndert supporters wolkom by SC Cambuur tsjin Jong Vitesse


description: Neffens in ûndersykskommisje jout it fleanfjild aanst mooglik mear oerlêst as earst tocht waard.

title: "Lelystad Airport noch net útwreidzje"

maintext:
De rezjygroep is ynsteld troch minister Van Nieuwenhoven en hat in âld-topman fan it eardere ministearje fan Milieubeheer as foarsitter. Der sitte ek omwenners en oare saakkundigen yn, en fertsjintwurdigers fan aksjegroepen út de ferskate provinsjes.
Mear ûndersyk
It testfleantúch makke ein maaie in rûntsje troch it loftrom dat brukt wurdt as Lelystad Airport fakânsjeflechten oernimt fan Schiphol. Doe diene al in soad minsken har beklach oer it leven. Ut de evaluaasje fan de rezjygroep docht no ek bliken dat der doe folle mear lûden mjitten binne as de nivo's dy't yn de Milieueffectrapportage (MER) foarsein wiene. Neffens foarsitter Van der Vlist fan de rezjygroep betsjut dat net dat de MER net kloppet, mar neffens him is de ôfwiking wol hiel grut. Dêrom soe der mear ûndersyk komme moatte.
Loftrom opnij yndiele
De rezjygroep pleitet derfoar om it loftrom earst opnij yn te dielen en Lelystad Airport net earder te iepenjen as wannear't alle effekten dúdlik binne. Fierders soe sjoen wurde moatte nei alternative rûtes en moat nochris besjoen wurde oft de fleanrûtes ek oer 'stille' gebieten' gean kinne.


description: De pleatslike ûndernimmers ha fan de opkear profitearre: "It wie fyftich persint drokker as oars."

title: Brêge Burdaard docht it wer, boaten kinne wer troch it doarp farre

maintext:
Stadichoan farre de boaten no fuort. "Der sit wer wat beweging yn", seit Bosgra. Dat betsjut net dat it no wer rêstich is yn it restaurant. "De monteurs dy't de boel makke ha, sitte no by my te iten."
Motor ferfongen
De hydraulyske motor fan de brêge wie der woansdei mei opholden. De monteurs hellen woansdeitejûn de motor út de brêge om te ûndersykjen hoe't dy wer makke wurde koe. Uteinlik is der in bedriuw yn Fryslân fûn dy't noch in wurkjende motor lizzen hie. Dêr binne testen mei útfierd, ek op it plak fan de brêge. Dat slagge allegear en dus koe de stikkene motor fan de brêge ferfongen wurde.


description: De gemeente slút him oan by de Alliantie Rookvrij Nederland.

title: Súdwest-Fryslân wol smookfrij wurde

maintext:
Wethâlder Mark de Man ûndertekenet takom tiisdei yn Makkum de offisjele oerienkomst. Dat dat yn Makkum gebeurt, is gjin tafal. It is it berteplak fan Lenze Meinsma dy't fan 1953 oant 1978 direkteur west hat fan KWF Kankerbestrijding. Hy fierde yn dy tiid ek al aksje om minsken fan it smoken ôf te krijen.
De ûndertekening is tagelyk mei de iepening fan it Timmerdoarp yn Makkum. Ek dat is net tafallich, want de Timmerdoarpen yn Súdwest-Fryslân binne de earste smookfrije doarpen yn de gemeente. Alden dy't de bern op sa'n timmerdoarp yn Drylts, Snits, Heech, Makkum, Wytmarsum of Molkwar ha, meie dêr net smoke as se de bern bringe of ophelje.


description: De meast risiko nimmende bisten bin Turkske toartels. Dy sitte rêstich op de dyk, sjogge sa no en dan wol in auto oankommen, mar dan fleane se net fuort. D

title: Kollum: "In mich"

maintext:
De iennichste betingst foar dy dowen is, dat de dyk net asfaltearre wêze mei. De do moat in âlderwetske strjittedyk ha, want tusken de stienen sitte groeden en yn dy groeden hâlde michjes ta. Dy geane net op dy stientsjes lizzen, want dan wurde se deariden; michjes nimme net safolle risiko as fûgels. Mar fûgeltsjes binne slim, frette dy groeden leech en sa gean dy michjes dochs dea. Dowen binne it nammentlik net allinne. Jonge moskjes libje ek op strjitte. Dy hâlde pas op fan michjepikken as de foarbân fan de auto noch trije sintimeter fan har ferwidere is. Dan stekke se de tonge út en fleane fuort.
Dy michjes fine it hielendal net sa aardich dat se opfretten wurde. Dus wie der ien slim michje dat krûpte yn myn auto. Dat wie net inkeld in slim, mar ek in ferfelend michje. As je yn de auto stapten, hie der himsels ferstoppe. Hy kaam pas tefoarskyn as je goed en wol rieden. Ferfelend tefoarskyn. Hy gie op myn holle sitten. Ik flabbere mei de earms. Doe gie hy op de hân sittten wêrmei't ik it stjoer fêsthâld. Dat jokke. Dus ik sloech wer om my hinne. Sa gie dat de hiele rit troch. It is dan mei dit waar ek noch ferfelend dat je in koarte broek oan ha, dan kin sa'n mich fan de knibbels oant de ankels it swit weikôgje. Op it lêst bin ik mar stoppe. Sykje. Wêr bist kring. Mar dan sit mich earne ûnderyn de net brûkte jiskebak of sa; yn elk gefal net te finen. It sil foar it oare wol in sy west ha, want sy gie dêrnei daliks wer op my sitten, as wie ik har grutte leafde. Mar ik hie gjin ferlet fan fersierd wurde. Yrritant frommis.
Eartiids makken je in mich dea. Mar we moatte tsjintwurdich michjes yn libben litte, seit professor Theunis Piersma. Want dêrtroch kin de fûgels libje en as je dan de hiele predaasjeline trocheamelje kinne wy ek trochlibje. Dus je komme thús en je sette it rútsje iepen. In gewoane mich fljocht dêrtoch de frijheid yn. Dizze net. Se fleach net nei bûten, mar djipper de auto yn.
It lijen hat trije dagen duorre. De mich sliepte as ik net yn de auto ried. As ik de moter starte gie de airco oan en dat fûn sy orgastysk moai. Warber kaam se wer op my sitten. Ik yt nea yn de auto, en dus kin ik der ek net grieme. Dêr leit net in krûm iten yn. De mich hat trije dagen neat hân. Wêr libbe dat kring fan.
Doe ha'k de auto in kear delset, en stean litten mei de doar iepen. Nei in oere kaam ik wer werom en dêrnei ha 'k gjin lêst mear hân. Ik wie suver wat ûnwennich, mar wol tige tefreden. Want ik hie gjin mich dealsein.
Boeren meitsje in soad miggen dea. Se slaan miskien net, mar se smite fize rommel op harren greide en dêr gean miggen fan dea. Mar dêrom moat wy net lulk wurde op boeren. Want we meitsje sels ek in hoop michjes dea en oars dogge dy Turkske toartels dat wol.
De LC hie ferline wike in debat oer michjes en boeren. De nije haadredakteur fan de LC makke de dei dêrnei de balâns op fan dat debat. Neffens him moatte we gewoan mear betelje foar in pak molke en dan soenen boer en natoer it samar wer iens wêze. Leave Sander: it hat al hiel lang bliken dien, dat soks likemin seadden oan 'e dyk set as myn sparjen fan dat michje."


description: De plysje kontrolearre de auto fan de 47-jierrige man. Doe fûnen se de wapens en dêrom ha se him meinommen nei it buro.

title: Apeldoorner rydt yn Ljouwert om mei wapenstôk en mes

maintext: De plysje hat woansdeitejûn let in 47-jierrige ynwenner fan Apeldoorn oanholden yn Ljouwert. Op de Grinzerstrjitwei waard syn auto kontrolearre. Op de achterbank troffen de plysjes in lange wapenstôk oan. Ek fûnen se in grut mes. De man moast mei nei it buro.


description: Elektryske plysjemotors, in nagelnije Jaguar, it mei allegear meiride yn de optocht fan Drachten nei Ljouwert.

title: FOTO: Elfwegentocht mei parade oer de Wâldwei

maintext: De parade is de ôfsluter en der wurdt besocht in rekôr te fêstigjen mei de grutste optocht ea fan elektryske auto's, auto's op grien gas as blauwe disel en fytsers en kuierders. Astronaut André Kuipers joech sneontemoarn it startskot. Ek oare ferfiermiddels dogge mei, sa as duorsume boatsjes en sels in elektrysk fleantúch.


description: Nederlân kin te meitsjen krije mei in offisjele hittegolf, en ek yn Fryslân is der kâns op temperatueren boppe de 30 graden.

title: Piet Paulusma: takom wike komt de temperatuer boppe de 30 graden

maintext:
Moandei bliuwt it yn Nederlân foarearst noch ûnder de 30 graden, mar is it wol tige waarm. Takom wike tiisdei sille de temperatueren yn it midden, easten en suden al nei de 30 en 31 graden oprinne. Woansdei is dan de earste dei dat it ek yn Fryslân boppe de tropyske temperatuer fan 30 graden komme kin. Dit komt om't de boppeloft bot ferwaarme wurdt.
Lanlik sjoen soe it dan tongersdei offisjeel in hittegolf wurde kinne, as de temperatuer dan ek boppe de 30 graden komt. De kâns op in tongerbui wurdt takom wike ek hieltyd grutter, mar it is dreech te sizze wêr't dizze buien krekt falle sille.
De lanlike kâns op in hittegolf liket grut, yn kombinaasje mei de ekstreem lange en drûge waarmtegolf.


description: Dat seit de plysje, nei't woansdei de technyske resjerzje ûndersyk dien hat. Dat ûndersyk is noch hieltyd dwaande.

title: Senario fan oanstutsen boskbrân Appelskea liket hieltyd realistysker

maintext:
It senario fan brânstichting wurdt hieltyd realistysker, benammen om't der meardere brânkearnen wiene. De brânwacht skaalde tiisdeitejûn op nei in grutte brân. Om it fjoer út te meitsjen, wiene seis brânwachtauto's oproppen. Om healwei njoggenen tiisdeitejûn wie it fjoer ûnder kontrôle.
Wat sjoen?
De plysje freget minsken dy't mear witte oer de brân kontakt op te nimmen fia 0900-8844.


description: Sportklup Hearrenfean hat sneontejûn yn Langsweagen gelykspile tsjin Borussia Mönchengladbach ûnder 23.

title: Lykspul SC Hearrenfean yn oefenpot tsjin Borussia Mönchengladbach ûnder 23

maintext:
By it skoft stie it 2-2. Borussia kaam op foarsprong, mar Michel Vlap makke rap dêrnei de 1-1 en nijkommer Sam Lammers de 2-1. Krekt foar rêst krige Borussia in strafskop, sadat it 2-2 waard.
Yn de twadde helte wie it Hearrenfean dat op foarsprong kaam. Marco Rojas tikke de 3-2 binnen, nei in foarset fan Vlap. Borussia brocht sân minuten foar it einsinjaal de 3-3 einstân op it skoareboerd. By SC Hearrenfean spile Robin Schouten fan Ajax mei as testspiler.
It duel tsjin Borussia Mönchengladbach wie de fjirde oefenwedstriid fan Hearrenfean yn de tarieding op it nije earedifyzjeseizoen. Earder wûn Hearrenfean fan Regio Súdwest, Drachtster Boys en SC Stiens.


description: As der in Fryske otter op in wyldkamera fêstlein wurdt, is de kâns grut dat it in kamera fan Harrie Bosma is.

title: Bosma skreau in boek oer de skiednis fan de otter

maintext:
Trochdat it wetter hieltyd skjinner wurden is, kin de otter hjir libje. In soad otters binne de lêste jierren deariden en dat bart noch altyd. "Elke deade is ien tefolle." Bosma sjocht wol in groei, mar it giet stadich.
It boek is útbrocht by útjouwerij Bornmeer en hyt 'De Otter. Van uitsterven tot nieuw begin'. Dêryn skriuwt er ûnder oare oer de skiednis.


title: Tûzenen sinnepanielen moatte Nij Smellinghe enerzjyposityf meitsje

maintext:
By sikehûs Nij Smellinghe yn Drachten wurdt noch foar de boufak begûn mei de pleatsing fan 9.000 sinnepanielen. Mear as in tredde komt op it dak te lizzen; de rêst komt boppe it parkearterrein.
De sinnepanielen binne ûnderdiel fan it plan fan it sikehûs om yn 2030 enerzjyposityf te wêzen. Dat wol sizze dat it sikehûs mear enerzjy leveret as it brûkt. De oanlis fan de sinnepanielen moat yn desimber klear wêze.


description: Stichting frouljusfuotbal Hearrenfean en SC Hearrenfean gean ek de kommende twa jier mei elkoar troch.

title: Frouljusfuotbal foar twa jier wis by SC Hearrenfean

maintext:
Foar de froulju is de oerienkomst fan grut belang. Se kinne sa gebrûk meitsje fan de fasiliteiten fan SC Hearrenfean. It giet dan om kennis en kunde op it mêd fan kontrakten en lisinsjes. Ek mei it frouljusteam twa wedstriden spylje yn it Abe Lenstra Stadion. Froukje Hofma wol dat dat yn de takomst faker bart.
Goed begjin
Foar foarsitter Froukje Hofma fan de froulju is de ûndertekening fan de nije oerienkomst in goed begjin foar fierdere gearwurking nei de takomst ta. Op it stuit giet it goed mei it frouljusteam. Der bin in lytse sechstich spylsters foar de seleksje en twa fulltime trainers.
Bestjoerslid Irene de Goude fan de stichting sjocht it ek as in goede ûntwikkeling fan it frouljusfuotbal yn it algemien. "Die connectie met de topsport is gewoon nodig voor een goed klimaat. De meiden zien dat ook en weten dan dat de sport serieus genomen wordt." Der leit no neffens De Goede in goede basis foar it frouljusfuotbal yn Noard-Nederlân.
KNVB
Om dat fierder te ûntwikkeljen komt der ek stipe fan fuotbalbûn KNVB. Finansjeel giet it stadich oan wet better mei de froulju. Troch it sukses fan it Nederlânsk frouljusalvetal, komt der ek wer mear ynteresse fan sponsoren.
No't it kontrakt tekene is, komme der ek hurde doelstellingen. Irene de Goede is dêryn dúdlik: "strijden om de titel."


description: It binne de earste nammen dy't de organisaasje fan de Profronde fan Surhústerfean op de startlist set hat. De Tourwinner moat dêr ek op komme.

title: Mollema en Slagter: fan Tour de France nei Surhústerfean

maintext: It binne de earste nammen dy't bekendmakke binne. Doel is om dêr de kommende dagen noch in oantal grutte nammen oan ta te heakjen. Sa wol de organisaasje yn elk gefal noch de winner fan de Tour de France binnenhelje, mar de striid om it giel yn Frankryk is op it stuit noch folop dwaande.


description: It wie de bêste finalewedstriid fan it seizoen foar de koereur oer Rinsumageast: hy pakte 18 punten. Yn it klassemint stiet Pijper no sânde.

title: Theo Pijper fjirde by gersbaanracen yn Roden

maintext:
De koereur út Rinsumageast wûn twa heats. Yn de finale einige er as fjirde. It wie Pijpers bêste finalewedstriid fan it seizoen: hy pakte 18 punten yn Roden. Yn de earste twa finalewedstriden pakte er mei-inoar 16 punten. Mei de 34 punten dy't er no hat, stiet er sânde yn it klassemint. Dimitri Bergé út Frankryk stiet mei 63 punten boppe-oan.
De wedstriid yn Roden wie de tredde fan fiif WK-finalewedstriden. Yn augustus wurdt der noch riden yn it Grinslanner Eenrum en de lêste wedstriid is ein septimber yn Mühldorf yn Dútslân.


description: Grutte brân wenbuorkerij Aldegea-Smellingerlân

maintext: In wenbuorkerij oan It West yn Aldegea Smellingerlân is yn de nacht fan moandei op tiisdei folslein útbaand. De brân ûntstie om healwei ienen hinne. De bewenner is op 'e tiid út de pleats kommen. Hy is troch ambulânsepersoniel neisjoen, mar hoegde net nei it sikehûs ta. Der wiene gjin bisten yn de buorkerij. Ut foarsoarch hat de plysje de huzen fan de buorlju ek wiet hâlden, sadat de brân him net ferspriede koe.


description: Ynbrekkers namen in jildkistke, telefoans, in telefyzje en in auto mei. De ynbraken wienen ûnder oare by in swimbad yn Stiens.

title: Soad ynbraken yn Ljouwert en omjouwing

maintext:
By in ynbraak oan de Emmakade yn Ljouwert binne in auto en in telefyzje stellen. Dat barde sneontemoarn betiid, doe't der ynbrutsen waard fia de sko-pui.
Oan de Beekkerkstraat yn deselde stêd waard sneontemiddei ek ynbrutsen. Dêr makke de ynbrekker twa telefoans bút.
By in sportferiening oan de Tylkedam wie in jildkistje de bút nei in ynbraak yn de nacht fan freed op sneon.
Ek by swimbad It Gryn yn Stiens is ynbrutsen. Dêr kamen se snein achter. In rút fan de kantine waard by dy ynbraak fernield.


description: De Fryske haadstêd wurdt 15 en 16 desimber omtovere yn de sfear fan de tiid wêryn't de Ingelske skriuwer Charles Dickens libbe.

title: Ljouwert yn desimber omtovere yn Dickensstyl

maintext: It is de earste edysje fan de Charles Dickens dagen yn Ljouwert. De binnenstêd sil it dekôr wurde fan koaresang, strjitteäter, kreamkes en figuranten. Ek komt der in grute krystmerk yn it sintrum en wurdt it minydoarp Dickensville boud op it Aldehoustertsjerkhôf.


description: De bommelding by it Abe Lenstrastadion kaam net woansdeitemoarn betiid, mar tiisdeitejûn al. Dat seit boargemaster Tjeerd van der Zwan.

title: Bommelding SC Hearrenfean is tiisdeitejûn al binnenkaam

maintext:
Neffens Van der Zwan is yn goed oerlis mei de plysje it beslút naam om yn de nacht wol alfêst ûndersyk te dwaan, en dan moarns de omjouwing fan it fuotbalstadion ôf te setten en op te skalen. Dat beslút hie ek gefolgen foar learlingen fan it Friesland College njonken it stadion. Dy moasten eksamens dwaan.
De betide learlingen waarden nei hûs stjoerd. Pas om 9 oere moarns koene se fia in yngong oan de sydkant it gebou binnen. De kantoaren by Sportstêd waarden om alve oere hinne frijjûn, it stadion sels om ien oere middeis.
"In kronkel"
Neffens Van der Zwan past in bommelding hielendal net by de kultuer fan It Hearrenfean en de fuotbalklup. De dieder hat neffens de boargemaster "een kronkel in zijn hoofd". Hy hopet dan ek dat de plysje de dieder gau oppakt.


description: It oefenduel fan Sportklup Cambuur tsjin Jong Vitesse yn Epe hat tiisdeitejûn gjin winner opsmiten.

title: Gjin doelpunten yn duel Cambuur tsjin Jong Vitesse

maintext: Foar Cambuur hiene Daniels en Robertha yn de earste helte flinke kânsen, mar se koene dy net ôfmeitsje. Pas tsjin de ein fan it duel kaam Cambuur echt tichteby. In doelpunt fan Calor yn de 88ste minút waard ôfkard, om't Mathieu de bal noch oanrekke doe't er bûtenspul stie. Dêrmei bleau it yn Epe by 0-0.


description: Supporter fan Sportklup Cambuur koene sneon harren hert wer ophelje by de Iepen Dei fan de earste difyzjeklup út Ljouwert.

title: Spilers Cambuur ferrasse fans op Iepen Dei troch tokkeljend it stadion binnen te kommen

maintext: Supporters fan Sportklup Cambuur koene sneon harren hert wer ophelje by de Iepen Dei fan de earste difyzjeklup út Ljouwert. Hûnderten fans kamen nei it stadion om op de foto te gean mei de spilers, in rûnlieding te krijen troch it stadion, of om it tenu te keapjen foar it nije seizoen.


description: Der binne oanwizingen dat by it ûndersyk fan Amsterdam Universitair Medisch Centrum poppen mei in groeiefterstân nei de berte ferstjerre kinne.

title: Undersyk nei froulju yn ferwachting stopset; MCL die ek mei

maintext:
Der binne oanwizingen dat by dat ûndersyk poppen mei in groeiefterstân nei de berte ferstjerre kinne. In wurdfierder fan it sikehûs yn Amsterdam befêstiget de berjochten dy't Hart van Nederland dêr oer hat. De iene helte fan de froulju krige in echt genêsmiddel, de oare helte in plasebo.
Fan de poppen mei in mem dy't it plasebo krige binne der 9 ferstoarn, fan de oare groep 19. Neffens de wurdfierder is dat opfallend heech en is dêrom it ûndersyk stopset. Alle memmen soene yntusken ynformearre wêze.


description: It wurk wurdt dien troch frijwilligers, dy't benammen ynset wurde om de teksten op de grêfstiennen wer lêsber te meitsjen.

title: Joadske begraafplakken yn Ljouwert en op De Gordyk opknapt

maintext:
Mei-inoar binne der sa'n 150 frijwilligers aktyf, it grutste part fan har yn Ljouwert. Dêr is de opknapbeurt it hurdst nedich, om't yn de beammen om it begraafplak in soad roeken sitte. Dy soargje foar ekstra fersmoarging.
Inisjatyf
It inisjatyf foar de opknapbeurt komt fan it Nederlands-Israëlitisch Kerkgenootschap, dat by it wurk holpen wurdt troch de kristlike stichting Boete en Verzoening. Dy fynt dat út namme fan it kristendom yn it ferline de joaden tefolle misstannen oandien binne en wol mei it opknappen fan de stiennen ta fersoening komme.


description: Foardat de rêdingsboat te plak wie, wie de man al oan board fan in foarbykommend skip.

title: Rêdingsboat útfearn foar man yn it wetter by Makkum

maintext:
Op de Iselmar by Makkum is sneontemiddei in man út it wetter helle. De man wie oer board slein, hoe't dat koe is net bekend. De rêdingsboat fan Hylpen fear út om de man te rêden, mar foardat dy te plak wie, wie de man al oan board fan in foarbykommend skip.
De bemanning fan de rêdingsboat hat de drinkeling kontrolearre; dy wie wurch, mar makket it fierder goed. Hy is tegearre mei de boat dêr't er op siet troch de rêdingsboat nei Hylpen brocht.


description: Yn dizze ôflevering wurdt it alderlêste ûnderdiel oanbrocht: it pedaal. Want sûnder pedaal kinst gjin gas jaan!

title: FIDEO: 'Tsjek myn sjipkist' set de auto oan de oplader

maintext: 'Tsjek myn sjipkist' wurdt makke yn it ramt fan Fossylfrij Fryslân. It bestiet út seis ôfleveringen. Yn de earste fiif ôfleveringen wurkje trije teams fan trije basisskoallen oan it bouwen fan in sjipkist. Fierder sjogge we wat fossile brânstof no eins is, wêrom it sa skealik is foar it miljeu en wat duorsume alternativen wêze kinne. 'Tsjek myn sjipkist' sil op 4 july einigje mei in wedstriid yn de Elfstedenhal yn Ljouwert. De sjipkist dy't as earste oer de streep is, hat wûn.


description: Op de Hungaroring yn Hongarije wie de 23-jierrige autokoereur út Twellingea te fluch foar al syn konkurrinten.

title: Earste haadrace-oerwinning foar De Vries yn Formule 2

maintext:
Op de Hungaroring yn Mogyoród waarden Lando Norris twadde en Antonio Fuoco tredde.
It wie de twadde kear dit seizoen dat De Vries as earste oer de streek kaam, mar foar it earst yn in haadrace. Earder dit seizoen wie er by de sprintrace yn Frankryk de fluchste.


description: By de parkearplakken oan de efterkant fan it kompleks steane allegearre hikken dy't de boel ôfskermje. It is der in kommen en gean fan frachtweinen.

title: Teäterspektakel De Reuzen oefenet by WTC Expo yn Ljouwert

maintext:
Plysjebegelieding
It meast lestige wie it transport fan in grutte kraan fan mear as 4 meter breed. Hjir komt de grutste reus, de Dûker, yn te hingjen. "Wy hawwe in trailer fan ús wat oanpasse moatten", fertelt Roelof Dijkstra fan PAX. "It transport wie 4.40 meter breed en is troch de plysje begelaat."
Moandei wurde de earste transporten lost yn Ljouwert. Dat bart troch de Frânsen sels. It lêste transport is op 8 augustus. "Dat is in bysûnder transport", seit Dijkstra. Der sil gjin ekstra Reus nei Ljouwert komme, sei Dijkstra, mar wat wol? Dat woe er noch net loslitte.


description: Mei yngong fan tongersdei jildt der in bereiningsferbod yn Fryslân.

title: Fan tongersdei ôf jildt in bereiningsferbod yn Fryslân

maintext: De fraach nei wetter is op it stuit grutter as it oanbod. Dêrom kin it wetterpeil net yn alle polders op hichte holden wurde. As it wettertekoart grutter wurdt, wurde de maatregels ek yngripender. Yn dat gefal jildt it ferbod ek foar alle gewaaksen. Dy meie no noch nachts tusken 22.00 oere en 8.00 oere bereind wurde.


title: Gemeente Harns warskôget swimmende jeugd

maintext: De gemeente Harns en de plysje sille ekstra tafersjoch hâlde by de Sasbrêge yn de stêd. Mei it hite waar springt de jeugd der fanôf, mar dat is libbensgefaarlik. Dat komt benammen omt it de haadrûte is foar de skipfeart fan en nei it Waad.


description: Dat die er freed op NPO Radio 1. Boppedat wol hy in sterke publike omrop, dy't him ûnder oare mear rjochtet op ûndersykssjoernalistyk.

title: Arno Brok pleitet foar mear romte foar Omrop Fryslân

maintext:
It stelsel sa't we dat no kenne foar de publike omrop fynt Brok te bot 'verzuild' en dêrom 'net hâldber'. Hy ropt omroporganisaasjes op dêr sels goed nei te sjen om better klear te wêzen foar de takomst.
De regionale omroppen yn it algemien en Omrop Fryslân yn it bysûnder kinne rekkenje op stipe fan Brok. De kommissaris ferwiist dêrby ek nei it Europeesk hânfêst foar lytse talen, op basis wêrfan't Omrop Fryslân neffens him mear romte fertsjinnet.


description: In nij plan moat toeristen nei Fryslân ta lûke mei de term: 'Amsterdam Lake District'.

title: Fryslân is eins 'Amsterdam Lake District'

maintext: De Ofslútdyk, It Waadgebiet en it Woudagemaal op 'e Lemmer binne trije fan de fiif Wrâlderfgoedlokaasjes dy't opnaam binne yn dizze saneamde Amsterdam Lake District Tour. It giet om in bustour fan tsien oeren mei start en oankomst yn Amsterdam. Mei de namme 'Amsterdam Lake District' as omskriuwing fan Fryslân, spilet Kuindersma yn op de relative ûnbekendheid fan Fryslân by de ynternasjonale toerist en de populariteit fan Amsterdam.


description: Der sil tenei ek fanút Ljouwert en Harns in direkte busferbining wêze mei de Rânestêd.

title: FlixBus wreidet tal halten en bestimmingen út yn Fryslân


description: Rykswettersteat sil buorden mei dêrop in swimferbod pleatse op trije plakken by it Prinses Margrietkanaal yn Fryslân.

title: Rykswettersteat pleatst anty-swimbuorden by Prinses Margrietkanaal

maintext:
Mei dizze temperatueren sykje minsken faker it bûtenwetter op, sa ek yn it Prinses Margrietkanaal. Dat is net sûnder gefaar. Sa ferdronk ôfrûne freed in jonge yn it kanaal by Burgum.
De buorden binne bedoeld om swimmers ekstra te wizen op it swimferbod yn farwegen en by brêgen, slûzen en havens. Swimmers riskearje in boete fan 140 euro.


description: "En it is in grut sukses. Alle jierren dogge der in soad minsken oan mei. Dit jier ek sa'n lytse hûndert."

title: De 55+ PC yn Balk: "It is in grut sukses"

maintext:
De 55+ PC hat wol oare gewoanten as de gewoane PC. Sa betsjut de ôfkoarting net itselde. "Fan de KNKB mocht de 55+ wedstriid net 'PC' yn de namme hawwe, om't it gjin offisjele wedstriid is", seit Berkenpas. "PC betsjut dêrom by ús Promotie Club en dan hawwe wy ek noch yn lytse letters Friese Kaatsclub der ûnder set. Sa mocht it wol."
Ek komme net de winners fan it jier dêrfoar mei hynder en wein op it fjild, mar gean de winners nei de priisútrikking mei in treintsje troch it doarp.
Siep Berkenpas
Berkenpas is op de basisskoalle begûn mei keatsen. "As it pauze wie, draafde ik sa hurd mooglik nei de perken foar it moaiste plakje." Sa is de leafde begûn en no is er al fyftich jier lid fan de keatsferiening. Ek syn frou is gek fan keatsen. "Se sit al 35 jier by de feriening en docht altyd it iten en drinken foar de leden."


description: Neffens de rjochtbank falt de frachtweinsjauffeur strafrjochtlik neat te ferwiten.

title: Gjin straf foar belutsenheid by deadlik frachtweinûngelok yn Wilhelminaoord

maintext:
In 33-jierrige frachtweinsjauffeur út Fryske Peallen giet frijút nei in deadlike oanriding yn Wilhelminaoord. Dêrby kaam in 81-jierrige frou om it libben. Neffens de rjochtbank yn Assen falt de frachtweinsjauffeur strafrjochtlik neat te ferwiten.
De man ried yn febrewaris 2016 efterút; dêrby kaam de frou ûnder de auto en ferstoar se op it plak sels. Neffens de rjochtbank koe de man de frou net sjen. Boppedat ried er stadich en hie se tiid genôch om oan de kant te gean.


description: Fiif oeren lang sette sa'n 50 skeakels elkoar yn gong.

title: 8ste dag: domino troch Ljouwerter binnenstêd

maintext:
Marijke Roskam en Miranda Werkman presintearje 8ste dag. Om 13.00 oere begûn it megaspektakel mei trommels en swarte reek op de Nijstêd. It Pasveerkorps late de besikers nei it folgjende plak en sette de dominostiennen yn aksje. Dêrnei rôle in oaljefet troch en kaam der in trekker op it Hofplein yn beweging.
In soad minsken rinne mei en ek twatûzen minsken binne oan it helpen. Marten Winters is de betinker fan 8ste dag.


description: De bestjoerder fan de auto rekke net ferwûne, mar moast wol mei nei it plysjeburo om in bloedproef ôfnimme te litten.

title: Auto rekket fan dyk en bedarret yn sleat by Nyegea

maintext: In autobestjoerder is sneontejûn op de Wâldwei yn de fangrail riden en dêrtroch yn in sleat lâns de dyk bedarre. It ûngelok barde by Nyegea.


description: De grutste haakte tekken yn de wrâld leit te plak. Uteinlik binne der 10.841 haakte tekkens dellein yn park Vijversburg

title: Grutste haakte tekken te plak yn park Vijversburg

maintext: De grutste haakte tekken yn de wrâld leit te plak yn park Vijversburg by Tytsjerk. It is in inisjatyf fan Ljouwerters en soarchorganisaasje Palet stipet it. It doel wie om 10.000 haakte tekkens fan 140x200 sm te sammeljen. Uteinlik binne it der 10.841 wurden. Oft se dêrmei ek yn it Guiness World Book of Records komme, wurdt takom wike bekend.


description: It tuorke waard troch Pierre Cuypers ûntwurpen foar it katolike weeshûs dat yn 1882 boud waard, mar krige letter in plakje by de Blokhúspoarte.

title: Histoarysk tuorke Ljouwerter Blokhúspoarte krijt plak yn nijboubuert

maintext:
It tuorke waard ûntwurpen troch arsjitekt Pierre Cuypers as ûnderdiel fan it Sint-Fredericus Liefdesgesticht, dat yn 1882 boud waard. Neidat it ein jierren njoggentich foar 75.000 euro restaurearre wie, waard it troch wenningkorporaasje Patrimonium skonken oan de gemeente en krige it in plakje by de Blokhúspoarte.
Fanwegen de werynrjochting fan de Blokhúspoarte is der sjoen oft it tuorke op in oare lokaasje yn de eardere finzenis stean koe, mar neffens boargemaster en wethâlders wie dy mooglikheid der net. In oar plak yn de Ljouwerter binnenstêd is der neffens har ek net, omdat der dan gjin link is mei it oarspronklike plak fan it bouwurk.
Der wurdt no keazen foar in plak yn De Klamp. 'De plaatsing van het torentje voegt daar extra dimensie toe en legt een link met de bestaande stad, terwijl duidelijk is dat het een toevoeging is', skriuwe boargemaster en wethâlders yn in taljochting. Doel is dat it tuorke healwei takom jier in plakje krijt yn De Klamp. Oant dy tiid bliuwt it yn de opslach stean.


description: De gemeente organisearret yn it lêste jier fan syn bestean in fotowedstriid.

title: Wa makket de moaiste foto fan Ferwerderadiel?

maintext:
De gemeente is no op syk nei de moaiste foto fan Ferwerderadiel, fan in bysûnder plakje, in moai panorama of in plak mei in bysûnder ferhaal.
De winnende foto's sille te sjen wêze op in tentoanstelling yn it gemeentehûs. Wa't meidwaan wol, moat foar 1 oktober in foto ynstjoere.


description: De automobilist kaam sneintemoarn betiid op de A28 om it libben.

title: Fries om it libben kaam by autoûngelok yn Gelderlân

maintext: Op de A28 tusken Elspeet en Epe is sneintemoarn betiid in 40-jierrige man út Drachten om it libben kaam. De automobilist rekke troch noch ûnbekende oarsaak de macht oer it stjoer kwyt. De auto sloech meardere kearen oer de kop. De man út Drachten waard dêrby út de auto slingere. Hy ferstoar op it plak fan it ûngelok.


description: Tsegab Hebtemariam Hagos is noch mar 21 jier, mar hy hat al in hiel libben achter de rêch.

title: Ratatoelje #10 Stooffleis út Eritreä fan Tsegab

maintext: Yn de kulinêre searje Ratatoelje fan Finster op Fryslân meitsje Friezen fan ferskillende achtergrûnen in gerjocht mei in ferhaal. Ien fan dy Friezen is studint Tsegab Hebtemariam Hagos. Hy is noch mar 21 jier, mar hat al in hiel libben achter de rêch.


description: Under ynfloed fan drank en drugs kniep er de kiel fan de bern ticht.

title: Eastermarder dy't bern mishannele moat opnaam wurde

maintext:
De man hie syn twa lytse bern in wykein op besite. Hy hie blowd en dronken, rekke dêrtroch yn in psygoaze en kniep doe de kiel fan syn bern ticht.
Neffens saakkundigen is de man folslein ûntarekkenber, mar dêr gie de rjochtbank net yn mei. Dy ferklearre de man sterk fermindere tarekkenber. De man wie alris earder ûnder ynfloed fan drugs yn in psygoaze rekke. Hy hie dêrom witte kinnen dat er syn bern better net by him hâlde kinnen hie, seit de rjochtbank.
Nei syn opname fan in jier moat de man him ambulant behannelje litte. Hy moat syn bern in skeafergoeding betelje.


description: Helena Zeinstra, de frou fan assistint-skiedsrjochter Erwin Zeinstra, hopet fan herte dat har man nije wike snein yn de finale stiet fan it WK Fuotbal yn R

title: Helena Zeinstra hopet op finale foar har Erwin

maintext:
Zeinstra begjint sneon yn it team fan skiedsrjochter Björn Kuipers oan syn fjirde wedstriid fan it toernoai. Dat is Sweden - Ingelân. As dy wedstriid goed ferrint, makket Zeinstra kâns op de finale.
Foar Helena soe dat in geweldige kroan op de karriêre fan har man wêze. Mar in must is it net. "It is al prachtich en ik bin no ek al tige grutsk op him", seit se. Zeinstra hâldt noch net op as assistint-skiedsrjochter, mar foar Team Kuipers is it WK wol it lêste grutte toernoai. As Team Kuipers nei de heale of hiele finale giet, reizget Helena ôf nei Ruslân.


description: Yn de finale wienen se mei 5-0 6-4 te sterk foar it partoer Tineke Dijkstra, dat yn de twadde omloop noch fan Nynke Sijbrandij-en-dy wûn hie.

title: Partoer Ilse Tuinenga wint keatsen yn Huzum


description: De famkes binne al sûnt freed fermist. Neffens de plysje binne se te gean ôfset. Ien fan de twa wie foarige wike ek al fuort.

title: Fermissing: Twa famkes fan 13 en 14 jier fuortrûn út behannelsintrum

maintext: It 13-jierrige famke wie ferline wike ek al ferdwûn. Doe waard se in dei letter weromfûn by it stasjon yn Ljouwert. De plysje freget minsken dy't witte wêr't de famkes binne, om 112 te beljen.


description: De PC-lotting hat in wol hiel spektakulêr jaske dit jier, en dat is fan 21.00 oere ôf live te folgjen fia Omropfryslan.nl en de Omrop-app.

title: Omrop TIP: Keatsteäter en PC-lotting live

maintext:
Yn de muzykfoarstelling op de jûn fan de PC-lotting stiet de keatsbal sintraal. Ferskate keatsferhalen komme foarby yn it teäterstik wêryn't ûnder oaren akteurs Theun Plantinga, Thijs Feenstra en Romke Gabe Draaijer in rol yn spylje. Dêrneist sil de lotting foar de PC fan 2018 plakfine.
De teksten en ferskes, dy't yn it stik foarkomme, binne fan Baukje Wytsma en Romke Toering. Peter van der Zwaag en Clara Rullmann ha ek lieten skreaun en de oare muzyk komponearre. Mei in koar fan acht minsken, in groep blazers en strikers, sille sy de muzyk live spylje mei it teäterstik.


description: Twa wiken lang hat Fryslân besocht Fossylfrij te reizgjen, hoe sjocht de organisaasje derop werom.

title: FIDEO: Weromsjen op de Elfwegentocht

maintext: Blauwe disel, elektryske bakfytsen of sels mei it hynder nei it wurk. Kinst it sa gek net betinke mar it barde de ôfrûne dagen mei de Elfwegentocht. In hiel soad Friezen giene de útdaging oan om 14 dagen lang gjin drip benzine te brûken. Fryslân Hjoed sjocht mei organisator Tsjeard Hofstra en Hanneke Schmeink, inisjatyfnimmer fan it Hasker Pompke, werom op de hele ûndernimming.


description: Sa'n 35.000 besikers hawwe snein yn it sintrum fan Ljouwert sjoen nei it fiif oeren duorjende spektakel 8ste dag.

title: 35.000 minsken sjogge kulturele kettingreaksje 8ste dag

maintext:
Wrâldrekôr
By de kettingreaksje waard besocht om twa wrâldrekôrs te ferbrekken. Yn ien gefal slagge dat: in reinbôgeketting fan 2.134 meter en 53 sintimeter fan kleure plestik doppen waard 'delset' boppe de Aldehou. It foarige rekôr stie op sa'n 1.500 meter.
De twadde wrâldrekôrpoging, in boekedomino mei 12.000 omfallende boeken yn de biblioteek yn de Blokhúspoarte, mislearre. It rekôr yn it Guinness Book of World Records (10.200 boeken) bliuwt dêrom stean.


description: By de brân komt in soad reek frij

title: UPDATE: Brân yn skipsrom Harns ûnder kontrôle

maintext: De brânwacht is moandeitejûn útriden foar it blussen fan in brân yn in frachtskip yn de haven fan Harns. De brân is yn it rom fan it skip. Wêrtroch't er ûntstean koe is noch net bekend.


description: De partoeren Johan Diertens, André van Dellen, Wierd Baarda en Bouke Willem Tuinman stride takom tongersdei om it lêste plakje.

title: Fjouwer dielnimmende partoeren oan keats-off PC bekend

maintext: Mei noch oardel wike oant de PC is bekend hokker fyftjin partoeren har streekrjocht pleatst hawwe foar de belangrykste keatswedstriid en hokker fjouwer yn de keats-off stride om it lêste plakje. De partoeren Johan Diertens, André van Dellen, Wierd Baarda en Bouke Willem Tuinman nimme it takom tongersdei yn Frjentsjer tsjin inoar op yn de keats-off.


description: Wat wie it hjitste plakje fan de provinsje? Wy fregen dêrby de help fan harkers en lêzers.

title: FOTO: De hjitste plakjes fan Fryslân

maintext: Binne der tongersdei waarmterekôrs brutsen yn Fryslân? Mei temperatueren dy't oprûnen nei 34 of 35 graden wie it yn alle gefallen tige waarm yn de provinsje. Mar wat wiene tongersdei de hjitste plakjes fan de provinsje? Hjirûnder in sammeling út de ynstjoeringen.


description: It giet om Achter de Hoven yn Ljouwert. Der binne noch mar in pear minsken dy't dêr yn- en útstappe en dêrom ferdwynt it stasjon.

title: Provinsje en Arriva skrasse treinstasjon op trajekt Ljouwert-Grins

maintext:
It perron is boppedat te koart foar de hieltyd langere treinen op it trajekt tusken Ljouwert en Grins. De perronnen wurde takom jier july fuorthelle.
De reizgers dy't it stasjon Achter de Hoven brûke, wurkje by omlizzende bedriuwen. Sy krije persoanlik berjocht oer it ferdwinen fan it stasjon, sa meldt Arriva.


description: De skriuwer sil yn Masedoanië ûnder oare blogs meitsje en fansels in boek skriuwe. Freed begjint de seleksjeproseduere.

title: Tresoar siket skriuwer foar Masedoanië

maintext:
Lytse en minderheidstalen
It doel fan Other Words/Oare Wurden is om in netwurk op te bouwen fan skriuwers yn lytse en minderheidstalen yn Europa. Njonken Fryslân dogge ek Baskelân, Ierlân, Slovenië en Masedoanië mei. Der gie al earder in Fryske skriuwer nei Masedoanië. Ek ferbleaune der al Fryske skriuwers yn Baskelân, Ierlân en Slovenië. Ljouwert ferwolkommet op syn beurt sân bûtenlânske skriuwers.
Oant 24 augustus kin der in foarstel yntsjinne wurde. Foar ûnderdak wurdt soarge. Ek is der in honorarium beskikber en wurde de ferbliuws- en reiskosten fergoede.


description: Twa manlju mishannelen in jonge en pakten syn beurs ôf. Se ûntkenden, mar DNA liicht net.

title: Duo kriget selstraf foar mishanneling 17-jierrige Snitser

maintext:
Twa manlju fan 25 jier út Snits en Ljouwert hawwe tiisdei tsien en njoggen moanne sel krigen, omdat se in jonge fan 17 jier op strjitte yn Snits oerfallen en bestellen hawwe. De fertochten hâlden de jonge oan, setten syn fyts op slot, mishannelen him en pakten him syn beurs ôf. De twa ûntkenden, mar op it plak fan de oerfal waarden in plestik bekerke en in blikje fûn mei DNA-spoaren fan harren.
De Snitser hat alris earder feroardiele west foar in soartgelikens konflikt.


description: By de nije automaten kinst tenei kontaktleas betelje. Kontant betelje kin net mear.

title: Arriva ferfangt kaartautomaten: tenei kontaktleas betelje

maintext:
By de nije automaten kinst kontaktleas betelje, mei pin of creditkaart. Betelje mei kontant jild kin net mear. Arriva hat dat beslút naam mei it each op de feilichheid.
De stasjons op it trajekt Ljouwert-Snits-Starum binne as earste oan bar. Op de mominten dat de automaten echt ferfongen wurde, is op dat stasjon gjin automaat beskikber. Minsken mei in OV-chipkaart kinne terjochte by mobile yncheckpeallen. Oare reizgers krije it advys om yn it foar fia ynternet in E-ticket te keapjen.


title: BMW brânt út op A32 by Wolvegea

maintext: Op de A32 by Wolvegea is freedtemiddei in BMW útbrând. Hoe't dat krekt barre koe, is noch net bekend. Fan de auto is hast neat mear oer. Ek in part fan de berm njonken de dyk is ôfbrând.


description: Hy neamt it spitich dat grutte sportbûnen oer de lêste fjouwer jier in skrikbarende daling fan it tal leden sjogge.

title: "Sport moat ûnderdiel fan ús libbensstyl wurde" fynt Sport Fryslân-direkteur

maintext:
Soarch is der benammen foar it tal jongerein dat oan sport docht, sy litte it echt ôfwitte. Dat ferklearret ek de delgong by de tradisjonele bûnen dy't krekt altyd in soad jeugdleden hiene. By de 45-plussers groeie de measte sportferienings wer. De kampanjes om jongerein oan it sporten te krijen slachje dus noch te min. "Dat is foar ús krekt reden om der mei folle krêft yn te gean, om it tij te kearen", sa lit de direkteur fan Sport Fryslân striidfeardich witte.
Fryske Sporten
De ferienings foar Fryske sporten dogge it yn fergelyk knap. By it keatsen is wol sprake fan in delgong yn it tal leden, mar lang sa skerp net as by de grutte sportbûnen. It fierljeppen meldt sels in groei yn it ledetal.


description: Bewenners binne net thús en dêrom kinne in pear balkons net kontrolearre wurde op asbest. Tongersdei wie der brân yn de flat oan it Anjenplein.

title: Bewenners net thús, asbestûndersyk noch net klear

maintext: Alle bewenners fan de flat oan it Anjenplein yn Ljouwert kinne noch net op harren balkon. Nei in brân op de boppeste ferdjipping fan de flat kaam ôfrûne tongersdei asbest op balkons. Hast alle balkons binne yntusken ynspektearre en foar in diel is de oantroffen asbest ek al opromme.


title: Brânwacht is wach en dwêstet rap natuerbrân op Skylge

maintext: Mei de drûchte is de brânwacht ekstra op de hoede. By it bestriden fan de brân ha twa trekkers fan in leanbedriuw holpen. De brânwacht fan Skylge hat mei de drûchte en waarmte de beskikking krigen oer in ekstra wein dy't levere is troch de boskbrânwacht.


description: De gemeente Harns wol in ûnôfhinklik ûndersyk nei de gefolgen fan it eventueel sluten fan de Reststoffen Energie Centrale.

title: Omrin-direkteur wol noch net ynhâldlik reagearje op REC-moasje

maintext: Mei it ferbrânde ôffal wurdt duorsume enerzjy opwekt dy't brûkt wurdt troch sâltwinningsbedriuw Frisia. Om deselde enerzjy op te wekken mei bygelyks sinnepanielen, binne der 2.400 fuotbalfjilden oan panielen nedich, seit Vernooij. Hy wachtet no earst ôf wat de gemeente krekt fan plan is.


description: De steuring ûntstie by it iepenjen en soarge derfoar dat de brêge foar in part noch iepen stiet. Om 20.15 oere wiene de problemen oplost.

title: UPDATE: Brêge yn Strobos docht it wer nei steuring

maintext: De brêge oer it Van Starkenborghkanaal yn Strobos hat snein in skoft lang stikken west. De steuring is sneintemiddei rûn 15.00 oere ûntstien by it betsjinjen fan de brêge. Om 20.15 oere wiene de problemen foarby.


description: Elfwegentocht krijt ek oer de grinzen neifolging. Yn Oerisel is in boateparade organisearre.

title: Fossylfrije boaten farre yn parade by Nijetrine

maintext: De aksje Elfwegentocht-Fryslân Fossylfrij krijt ek in soad reaksjes oer de Fryske grinzen hinne. Sa is yn Oerisel in fossylboateparade organisearre, wêrby't in grut oantal eigeners fan fossylfrije boaten tongersdei fan Ossenzijl nei de Tsjûkemar farre.


description: De Nederlânske Fierljep Manifestaasje is ien fan de wichtichste fierljepwedstriden fan it jier. Omrop Fryslân is live by de tritichste edysje.

title: LIVE: Nederlânske Fierljep Manifestaasje op It Heidenskip

maintext: It is de tritichste edysje fan de Nederlânske Fierljep Manifestaasje (NFM). It is ien fan de wichtichste fierljepwedstriden yn Nederlân en Omrop Fryslân is der live by.


description: In grutte groep (âld-)wurknimmers krijt mooglik in leger pensjoen as dêr't se op rekkene hiene. Dêrom is der no in belange-organisaasje.

title: Personiel NDC hat noed oer pensjoen

maintext:
In grutte groep wurknimmers en âld-wurknimmers fan de NDC Mediagroep makket him soargen oer it pensjoen.
It bedriuw hat in tal jierren lyn it pensjoenkontrakt bij Nationale Nederlanden opsein. It personiel en âld-personiel krige dat yn it foar net te hearren. It gefolch is dat it pensjoen dat se opboud ha by Nationale Nederlanden net mear yndeksearre wurdt. It kapitaal groeit net mear en dêrtroch wurdt de ynflaasje net mear kompensearre. Sadwaande falle de pensjoenen bot leger út, seit it personiel.
In groep wurknimmers hat him no ferienige yn in belange-organisaasje. Dy wol dat de oarspronklike pensjoenrjochten weromkomme.


description: De fakânsjeplannen fan de minsken op de freedsmerk yn Ljouwert rinne bot útien.

title: "Wêrom nei Súd-Frankryk? It Makkumer strân is ek moai"

maintext:
"Ik kin net sa goed mear rinne, dus ik bliuw leaver yn Fryslân", seit in âldere frou. Har dochter hâldt alle opsjes iepen. "Ik ben niet van de planning, dus het kan alle kanten op. Misschien gaan we aanstaande maandag wel spontaan naar Kroatië."
Oaren binne wol fan de planning en witte al krekt wêr't se hinne sille. "Wy geane nei Súd-Frankryk mei de famylje." Beppe fynt it allegear goed. "Ik gun it se fan herte, want se ha der hurd foar wurke. Mar kinst likegoed op it strân by Makkum lizze, want it is hjir ek waarm."


description: Woansdei komt de Landelijke Commissie Waterverdeling byinoar yn Lelystêd om in beslút te nimmen oer it ferdielen fan it wetter yn de Iselmar.

title: Oerheid praat oer mooglik drastyske maatregelen fanwege drûchte

maintext:
Maatregels
De maatregels dy't eventueel trochfierd wurde moatte, kinne grutte gefolgen hawwe foar (sport)eveneminten, mar ek foar de lânbou. Sa tinke de wetterskippen bygelyks oan in twadde ynspeksje fan alle diken yn it feangreidegebiet, mar ek oan in mooglik bereiningsferbod.
Om't sokke saken tige gefoelich lizze, en in grutte ympakt hawwe kinne, wolle it wetterskip en de oerheid dêr noch net op foarútrinne. Ek it beslút om sa'n aksjesintrum yn te rjochtsjen, moat formeel noch nommen wurde.
Ferdringingsreeks
As it safier komt dat it wetter ferdield wurde moat, binne der spesjale prioriteiten en regels opsteld om de ferdieling sa effisjint mooglik te meitsjen. Dêrfoar is de saneamde ferdringingsreeks opset. Dat binne spulregels dy't ôfpraat binne nei it wettertekoart yn 2003. It komt derop del dat it wetterferbrûk yndield is yn kategoryen: feilichheid hat de heechste prioriteit. Fuort dêrnei komme drinkwetterfoarsjenning en enerzjyfoarsjenning. Skipfeart, lânbou, binnenfiskerij en wetterrekreaasje komme dêr pas wer efteroan.
Online kin it publyk mear ynformaasje fine oer de mooglike gefolgen fan de grutte drûchte.


description: Neffens it CBS jout 88 prosint fan de Nederlanners him- of harsels of it mêd fan gelok in sân of heger. Hoe sit dat yn Fryslân?

title: Freedsmerk oer gelok: "In hûs, freonen … Wat wolle jo noch mear?"

maintext:
De poelier wie optein dat syn frou nei wiken goed út in koma kaam is en it no de goeie kant op giet. "Dêr wurd ik lokkich fan!"
By oaren sit it lok benammen yn lytse dinkjes: it moaie waar, de boat en -sa't in toerist witte liet-: "Dat ik vandaag in Friesland mag zijn. Heerlijk toch!"


description: It nije ûnderkommen is yn itselde gebou dat ferline jier noch ticht moast. Kristlike gemeente Het Keerpunt brocht útkomst.

title: Boalserter jeugd krijt wer eigen plak

maintext:
It gebou wie oant novimber ferline jier ek al yn gebrûk as jongereinsintrum, mar moast ticht en makket no in trochstart. Dat is mei mooglik makke troch de kristlike gemeente Het Keerpunt, dat it jongereinsintrum earder yn de wykeinen hierde. It miste de fasiliteiten fan it gebou en hat mei de gemeente Súdwest-Fryslân om tafel sitten.
Troch de wike wurdt it tenei in regulier jongereinsintrum, yn de wykeinen wurdt it troch Het Keerpunt brûkt foar jongeretsjinsten. It sintrum wurdt op 21 septimber iepene.


title: Stribjen nei duorsumheid by gemeente Harns komt fan ûnderop

maintext: De gemeente Harns is frij ambisjeus mei it kolleezjeprogramma oer duorsumheid. Ien aspekt dêroan is ekstra bysûnder. By de inisjativen wiene it net de politike beliedsmakkers dy't mei plannen kamen, mar de amtners sels.


description: Hy wie earst ferfelend op it perron en letter makke er mei syn frou spul yn de trein. Ferfierder Arriva liet twa treinen ferfalle.

title: Agressive man yn de trein soarget foar soad oerlêst yn Snits

maintext:
De plysje krige al in earste melding dat de man ferfelend wie op it perron. Dêrnei makke hy yn de trein spul mei ûnder oaren syn frou. Hy wie mei syn famylje op in paad.
De trein is doe stilsetten en de plysje is derby roppen. It is noch net dúdlik oft de man oanhâlden is. As gefolch fan it foarfal moast ferfierder Arriva twa treinen ferfalle litte.


description: De man wie it ferkear oan it regeljen en waard doe oanriden troch in auto. Hy is oerbrocht nei it sikehûs.

title: Ferkearsregeler oanriden yn Easterwâlde

maintext: De man wie op dat stuit ek it ferkear oan it regeljen en waard doe dus oanriden. Hy is oerbrocht nei it sikehûs.


title: Wynjewâldster (18) krijt wurkstraf foar bedriging fia Instagram

maintext:
Ek krige er fan de plysjerjochter in selstraf ûnder betingst fan twa moannen en hat er in kontaktferbod krigen. Boppedat mei er net yn it wenplak fan it famke komme.
Bedriging
Yn in live-útstjoering op syn Instagramkanaal hie er it famke bedrige mei in fjoerwapen, wylst er in bivakmûtse op hie. Hy die dat út lilkens oer in opmerking fan it famke op it sosjale mediaplatfoarm.
Neffens de jonge hat er gjin spyt fan syn aksje. Nei de útspraak fan de plysjerjochter waard er opnij oppakt, om't er earder dizze moanne de famylje fan it famke opnij bedrige hawwe soe.


description: De Ljouwerter skouboarch De Harmonie hat it earste rekôr foar it nije teäterseizoen al te pakken. Der binne hast 40.000 kaarten ferkocht, 50 persint mear a

title: Stedsskouboarch De Harmonie ferkeapet 50 persint mear kaarten

maintext: De kaartferkeap foar it nije teäterseizoen fan skouboarch De Harmonie yn Ljouwert is mei in rekôr begûn. It teäter hat al hast 40.000 kaarten ferkocht, dat is goed 50 persint mear yn ferliking mei ferline jier.


description: Der komt sels in foarpriuwke fan teäterspektakel De Stormruiter.

title: FIDEO: 'Knutselje' by de tariedingen fan de hynstedagen Driezum en Wâlterswâld

maintext:
De hynstedagen fan Driezum en Wâlterswâld binne al jierren in begrip yn de omjouwing. Takom wike sette se wer útein, mar no al binne se dêr smoardrok mei it bouwen fan de hindernissen. En dêr komme ek in soad prachtige blommen by.
Op it program stiet sels in foarpriuwke fan it muzikale teäterspektakel De Stormruiter. Op 28 july op de Boeredei komme haadrolspilers Jelle de Jong en Annemaaike Bakker, mei de Fryske hynders en har trainers Jan en Susan Bouwman om it publyk in foarpriuwke te jaan.


title: Eksploazje yn patatkream yn Stiens

maintext: Neffens de brânwacht is der op it stuit noch brân. Der binne gjin persoanen mear yn de patatkream. By de eksploazje is ien persoan slim ferwûne rekke. Hoe't de eksploazje krekt ûntstie, is noch net bekend.


description: It ûntwerp fan it sintrum is 28 meter en dat past net yn de omjouwing, fine de acht organisaasjes. Dêrom meitsje se beswier.

title: Natuerorganisaasjes fine Wrâlderfgoedsintrum "wol hiel heech"

maintext:
"Wol hiel heech"
"We binne hartstikke bliid mei dit sintrum", seit Arjen Kok fan Natuurmonumenten, "mar it kin neffens it bestimmingsplan in hichte krije fan 30 meter en dat is yn dit gebiet wol hiel heech."
Kok fynt sa'n heech gebou yn Lauwerseach net passen. "De kearnwearden fan it Waadgebiet binne foaral stilte, romte en tsjusternis. Dy binne yn dit part fan it Waad noch oanwêzich en dan soe it eins net goed wêze dat yn dit gebiet sa'n heech gebou komt."


description: Piet Paulusma pakt syn âlde leafde wer op en wurdt DJ by Omrop Fryslân.

title: Alde leafde werom yn it libben fan Piet Paulusma

maintext:
Pietplaat
Tusken alle monitoaren mei waarkaarten stiet fan no ôf in draaitafel dêr't DJ Piet Paulusma deistich syn Pietplaat mei hearre litte sil oan de harkers fan Omrop Fryslân. Alle dagen hellet Piet Paulusma in oare plaat út syn favoriten en bestimpelet dy as Pietplaat fan de dei.
Wat in soad minsken net witte is dat de Fryske waarman yn it ferline in populêre DJ wie. "Doe't ik jonger wie, wie ik altyd in wat ferlegen jonge. Dochs wjerhold dat my net om as DJ oan 'e slach te gean. It DJ'en begûn gewoan thús mei in draaitafel. Letter draaide ik ek op skoalfeesten en stadich mar wis ek op gruttere feesten. En no mei ik dus myn eigen Pietplaat presintearje by Omrop Fryslân, sa is de sirkel wer rûn."


title: Aafke Soet pakt sulver op EK ûnder 23 jier

maintext: Hurdfytster Aafke Soet fan It Hearrenfean is sneontemiddei twadde wurden op it EK foar hurdfytsers ûnder 23 jier yn it Tsjechyske Zlín. Tongersdei waard Soet noch Europeesk kampioen by it tiidriden. De winst gie nei de Tsjechyske Nikola Nosková. Brûns wie der foar Letizia Paternoster út Ytaalje.


description: Eelke Bakker út Dokkum wurdt sneon 108 jier âld. Dêrmei is er de âldste man fan de Benelúks. Bakker waard berne op 28 july 1910 yn Ballum op It Amelân.

title: Aldste man fan de Benelúks (108) wennet yn Dokkum

maintext: Eelke Bakker út Dokkum is sneon 108 jier âld wurden. Dermei is er de âldste man fan de Benelúks. Bakker waard berne op 28 july 1910 yn Ballum op It Amelân. Hy fiert syn jierdei sneon by syn soan yn Damwâld. Dêr is boargemaster Marga Waanders moarns ek by him op besite kaam.


description: De gemeente hopet sa oanfragen foar nije gaswinningen keare te kinnen.

title: It Hearrenfean set arguminten tsjin gaswinning op in rychje

maintext: Oant no ta hat It Hearrenfean net de goeie romtlik-planologyske arguminten wêrmei't de gemeente oanfragen fan bedriuwen lykas Vermilion ôfwize kin. Bygelyks de winsk om it iepen karakter fan it bûtengebiet te behâlden, of it risiko fan boaiemdelgong yn it feangreidegebiet. De gemeente Haastrecht hie sokke arguminten wol op in rychje set en koe sa de gaswinning keare. It Hearrenfean sil no ek sa'n nota meitsje.


description: Dat seit Arriva-direkteur Anne Hettinga. Oer de finansiering fan de leansferheging foar de sjauffeurs moat noch wol praat wurde.

title: Akkoart yn it streekferfier is in "akseptabel kompromis"

maintext: In diel fan dy ekstra kosten komt út de bûse fan it bedriuw sels, mar Arriva-direkteur Anne Hettinga wol ek mei de provinsje om tafel. Hettinga is bliid mei it akkoart, hy sprekt fan in akseptabel kompromis. It oanpassen fan de tsjinstregeling oan de langere pauzes sjocht Hettinga as in útdaging, dêr't de reizger neat fan fernimme moat.


title: Fertochte fan deade Hegemer bekent

maintext:
Oant no ta hie de Jouster hieltyd ûntkend dat hy wat mei de saak te meitsjen hie. Dat is no feroare, hy hat no oanjûn dat hy himsels ferdigenje moast. Neffens syn advokaat wie de saak al sa goed as rûn, doe't syn kliïnt mei dizze ferklearring kaam.
De plysje moat de ferklearring no noch neirinne. Dêrfoar is oanfoljend ûndersyk nedich nei de spoaren dy't fûn binne yn de wenning fan it slachtoffer, op de hoeke fan de Molefinne en de Reidfinne yn Heech. Dêr waard Hans Boschma op 6 febrewaris dea oantroffen.
Twa moannen letter waarden de Jouster en in 28-jierrige Ljouwerter oppakt. De Ljouwerter is yntusken wer frij, mar hy bliuwt neffens it Iepenbier Ministearje wol fertochte. De Jouster bliuwt fêstsitten. In fersyk fan syn advokaat om him foarearst frij te litten, is ôfwiisd.
Jild soe motyf wêze
Jild soe in motyf wêze kinne foar it deadzjen fan Boschma. Boschma behearde de neilittenskip fan de ferstoarne heit fan de Ljouwerter. De heit fan de Ljouwerter en it slachtoffer wienen neven. De Jouster wurdt beskuldige fan 'moord in vereniging'. Hy soe it slachtoffer mei in strik smoard hawwe.
De ynhâldlike behanneling fan de saak stiet pland yn oktober. De offisier hâldt noch wol in slach om de earm, omdat noch net bekend is wat der út it oanfoljend ûndersyk komt.


description: In spoarbrêge tusken Meppel en Steenwijk wie stikken, dêrom rieden der koarte tiid gjin treinen op it trajekt Ljouwert-Zwolle.

title: UPDATE: Treinen tusken Ljouwert en Zwolle ride wer

maintext:
Troch in stikkene spoarbrêge rieden der freed op it trajekt Ljouwert-Zwolle koarte tiid gjin treinen. It gie om de spoarbrêge tusken Meppel en Steenwijk.
Tusken Amersfoort en Zwolle rieden minder yntercitytreinen as gefolch fan it mankemint oan de brêge.
Der waarden stopbussen ynsetten tusken It Hearrenfean, Wolvegea en Steenwijk en snelbussen tusken Meppel en Steenwijk.


description: Fryslân is de ienichste provinsje dy't net in offisjele Reinbôgeprovinsje is, kollumnist Botte Jellema is it hjir perfoarst net mei iens.

title: Kollum: "Reinbôgeprovinsje"

maintext:
Reinbôgeprovinsjes wolle emansipaasje en akseptaasje fan LHBTI's stimulearje. It giet dus om it helpen fan minsken dy't it soms dreech hawwe, troch harren seksuele of genderidentiteit. Want al giet it neffens sifers fan it Sociaal en Cultureel Planbureau hieltyd in bytsje better mei de akseptaasje fan lesbiennes, homoseksuelen, biseksuelen, transgenders en minsken mei de intersekse-kondysje, it is en bliuwt in kwetsbere groep.
Sifers fan itselde SCP: LHBTI-jongerein besykje fjouwer kear sa faak as hetero-leeftiidsgenoaten harsels tekoart te dwaan. 'Homo', 'gay' en 'relnicht' binne wurden dy't troch bern út de groepen 6, 7 en 8 it faakst brûkt wurde as skelwurden, sa fûn de Nationale Academie voor Media en Maatschappij. Dan binne de bern noch gjin tolve jier âld! Dat soe al ta neitinken stimme moatte. Mar de provinsjale steaten tinkt dêr oars oer: doch mar normaal.
Dêrop oansprutsen op Twitter, reagearre it account fan 'e provinsje Fryslân in kear as fiif itselde mei: 'Wij vinden net als jullie dat iedereen gelijkwaardig is. De Friese vlag staat voor de gehele samenleving. Niemand uitgezonderd. Niet voor niks is onze slogan: Mei elkenien foar elkenien.'
Moandei stie der in opinystik yn it Friesch Dagblad fan Avine Fokkens, fraksjefoarsitter fan de VVD yn de Steaten. In folslein ûnbegryplik stik, om't Fokkens sa'n bytsje letterlik skriuwt dat se foar alles stiet dêr't it yn Reinbôgeprovinsjes om giet, mar dat se it ûnsin fynt om dêr in hântekening ûnder te setten. Har argumint: dan krije we it byld dat LHBTI's oars of net normaal binne, en dat is eat dat se net wol.
Ja, ammehoela. It Waad moat net tinke dat it oars of net normaal is, dat we dêr net nei gas boarje of grutte ljochtynstallaasjes pleatse, dus dêr komt gjin foarstel foar. Bern moatte net tinke dat se oars of net normaal binne, dus lit projekten foar ferkearsfeiligens foar ús jongsten mar sitte. Ik bedoel: wêrfoar sitsto yn 'e Steaten, Fokkens? Of wolsto de hiele provinsje mar opheve, want we moatte as Friezen fansels net tinke dat we oars of net normaal binne?
Avine Fokkens skriuwt - en no makket se it hielendal bûnt - 'Met het hijsen van de regenboogvlag wordt dan ook geen recht gedaan aan alle andere mensen die zich ook geconfronteerd zien met disciminatie.' Fokkens ferjit te sizzen dat de reinbôgeflagge ek gjin útkomst biedt yn it konflikt yn Syrië, of de soargen oer it retail sintrum fan it WTC-gebiet oplost - fiif miljoen euro fan elkenien foar in projektûntwikkeler.
Ik bin LHBTI, alteast, ien fan die letters. En ja, wy binne bysûnder. Mar net omdat wy dat sels wolle. Dat wurde we troch oaren. Troch dejinge dy't op skoalpleinen en op sportfjilden skelle mei it wurd 'homo', Avine. Earst tinkst wat is dat, Avine. Dêrnei wurdst boas, Avine. En nei in skoftke tinkst: wêrom sizze se hieltyd it wurd 'homo', Avine, se hawwe it oer my, Avine, en bin ik hjir wol feilich? Sa fielt dat, Avine. Krekt sa asto dy no fielst trochdat ik hieltyd dyn namme neam.
Wat skamsum foar ús grutske provinsje! Krekt oft der net genôch flaggemêsten binne op it provinsjehûs. En dat yn de provinsje dy't it thús is fan de iennige flaggesintrale fan it lân.
Friezen binne oars en net normaal, mar dêr binne se grutsk op. Krektlyk binne LHBTI's oars en net normaal. Oer twa wiken is der yn Amsterdam wer de wrâldferneamde Pride mei de Canal Parade. Pride. Grutskens. Omdat we in tsjinkrêft jaan wolle oan de skamte dy't de mienskip yn it ferline, mar eins noch hieltyd opleit oan LHBTI's.
Reinbôgeprovinsje wurde betsjut stipe jaan oan sa'n tsjinkrêft. Stipe is jild, belied én symboalen. Sa as mei alles yn ús provinsje. En as it hisen fan in reinbôgeflagge op ien dei yn it jier op it provinsjehûs der net ôf kin, omdat de provinsje al sa'n ferrekt ynklusive slogan hat, dan binne dy folsleine Steaten en benammen dy VVD fan Fokkens gjin knip foar de noas weardich.
Kom op, Steateleden. Fryslân stiet lanlik foar lul. Wurdt Reinbôgeprovinsje. Wêr is jimme grutskens?"


description: Spesjaal oplaat transportpersoniel is dreech te finen en troch it legere wetterpeil kinne tankskippen minder brânstof oanfiere.

title: Lege benzinepompen troch sjauffeurstekoart en drûchte

maintext:
De drûchte soarget derfoar dat de rivieren leger steane. Tankskippen kinne hjirtroch minder djip lizze en dêrtroch minder brânstof oanfiere.
Oalje-, gemy- en enerzjybedriuw Veenema út Snits rêdt it noch op oant no ta, mar is wol bekend mei de problemen en hat der yn de oanlevering ek mei te krijen. Leveransiers foar de gemysektor kinne soms gjin sjauffeurs fine, omdat dit spesjaal oplate minsken binne foar it ferfier fan gefaarlike stoffen. Dy binne dreech te finen. En omdat de depots soms leech reitsje, moat de benzine fan fierder fuort ophelle wurde, seit direkteur Harold Veenema.


description: De nije stichting Vrienden van Schaaf set him yn foar it behâld fan it teäter yn Ljouwert.

title: Nije stichting wol Zalen Schaaf yn Ljouwert behâlde

maintext:
It histoaryske stedsteäter Zalen Schaaf yn Ljouwert moat behâlden bliuwe. Dat is de ynset fan de nije stichting Vrienden van Schaaf. Mei de stichting wolle de bestjoersleden foarkomme dat yndividuele aksjes troch it ferlet oan koördinaasje fêstrinne.
Der is in foarriedich bestjoer dat bestiet út Johan Juckers, Simon Ferwerda en Frans van den Borg. Yn it komitee fan oanbefelling sitte ûnder mear Ritsko van Vliet, Wilfred de Jong, Steven de Jong en Joop Fenstra.


description: In âld fallisemint en de fertinking fan it wytwaskjen fan jild bliuwt twa hoarekabroers efterfolgjen.

title: Drachtster diskoteek mei eksploitanten fiif jier net yn tsjinst nimme

maintext: De boargemaster fan Smellingerlân hie it wurkferbod earder opnaam yn de hoarekafergunning foar Van Bodegom. Dat hie de boargemaster dien nei it fallisemint fan de twa eksploitanten, twa broers. De boargemaster is benaud dat beide by it fallisemint hast in ton oan belestingjild efterhâlden hawwe, en dat se dat fia in konstruksje mei Van Bodegom wytwaskje wolle.


description: Neffens de rie is Arriva in foarbyld fan hoe't de sichtberens fan it Frysk yn it deistich libben befoardere wurde kin.

title: Ferfiersbedriuw Arriva krijt 'Fear yn 'e broek' foar it brûken Frysk

maintext:
Neffens de Ried fertsjinnet Arriva de priis om't der op en yn de bussen in protte Fryske teksten stean en om't yn de treinen en op de stasjons de plaknammen yn it Frysk omroppen wurde. Dêrnjonken fynt de Ried dat de meiwurkers fan Arriva it Frysk goed yn 'e macht hawwe. Hjirtroch leit de drompel foar reizgers om it Frysk te brûken leech.
Arriva is foar de Ried fan de Fryske Beweging in goed foarbyld fan hoe't de sichtberens fan it Frysk yn it deistich libben befoardere wurde kin.
De 'Fear yn 'e broek' wurdt útrikt oan persoanen en ynstellingen dy't har fertsjinstlik meitsje op it mêd fan de Fryske taal. De priis gie earder ûnder oare nei it berne-iepenloftspul fan Easterwierrum, nei Aaipop, nei kommissaris fan de Kening Arno Brok en nei in bakkerij yn Stiens.


description: Nei sân oerwinningen op rige ferlearen Van der Bos, Triemstra en Steenstra snein yn Huzum yn de earste omloop van it trio Menno van Zwieten.

title: Oerwinningsrige partoer Van der Bos einiget yn Huzum

maintext:
Troch it ferlies ferbetteret de formaasje fan Van der Bos it rekôr út 1981 krekt net. De sân oerwinningen op rige is presys likefolle as it rekôr fan Jarich van der Veen, Johannes Brandsma en Reinder Triemstra, de heit fan Taeke.
De betide útskeakeling fan Van der Bos wie net de iennige ferrassing yn Huzum: ek it partoer fan Enno Kingma ferlear yn Huzum al yn de earste omloop. It trio Jelle Attema wie te sterk.


description: Fryske boargers moatte sunich wêze mei drinkwetter en dat foaral net brûke foar it sproeien fan de tún. Dy oprop die direkteur Jelle Hannema.

title: Vitens: Wetterferbrûk yn Fryslân is benammen jûns útsûnderlik heech

maintext:
Tsjin de trend yn
De simmer fan 2018 is 'spannend' foar drinkwetterbedriuw Vitens. It bedriuw is wend dat simmerdeis it wetterferbrûk yn Fryslân wat tebekrint; de yndustry ferbrûkt minder wetter en der binne in soad minsken op fakânsje. Dit jier is it byld folslein oars; benammen jûns rint it wetterferbrûk de spuigatten út. Oant jûns let is it wetterferbrûk wol de helte mear as oars.
Hannema wit dat in grut part fan dat wetter brûkt wurdt foar de tún. Foar Vitens is dat in grut probleem, want de wetterproduksje fan de jûn is eins nedich om de reservoirs wer op tiid by te foljen foar de oare deis.


description: Plysje hat it yn it ôfrûne wykein drok hân mei minsken dy't fierstente hurd troch Ljouwert riden.

title: Meardere snelheidsduvels oanhâlden yn Ljouwert

maintext:
De plysje yn Ljouwert hat it ôfrûne wykein it rydbewiis fan trije automobilisten en in motorrider ynnommen. Se riden fierstente hurd oer de Harnzerstrjitwei yn de stêd.
De automobilisten rieden 56 oant 62 kilometer yn 'e oere te hurd, de motorrider siet sels 100 kilometer boppe it maksimum.
De plysje kontrolearre op de lokaasje nei oanlieding fan klachten fan omwenners. Fanwege de cao-aksjes by de plysje krigen bestjoerders dy't mar in bytsje te hurd riden in warskôging.
In 39-jierrige bestjoerder út Boalsert waard sneontejûn op de Snitsertrekwei oanhâlden om't hy ûnder ynfloed fan drugs syn auto bestjoerde.


description: It meast spile boerdspul fan de wrâld krijt in nije fariant. It komt foar 50 euro yn de Poiesz-supermerken te lizzen.

title: Ljouwert en Fryslân krije ferzje fan Monopoly

maintext: De alve stêden, it skûtsjesilen, de Alvestêdetocht, it Fries Museum en it Woudagemaal fan De Lemmer; it is der allegear yn de nije ferzje. Kinst de Aldehou keapje of it Wadden Center op de Ofslútdyk. De ferneamde strjitten en pleinen út Ljouwert en de provinsje wurde deryn ferwurke. It hiele spul wurdt oanpast. Dus ek de doaze, de algemiene kaarten en it boerd. Poiesz ferwachtet der wol wat fan. "Wy fine it foaral leuk om te dwaan en binne in famyljebedriuw. Dan past Monopoly moai by ús."


description: It Iepenbier Ministearje hat moandei oardel jier sel easke tsjin in man út Gerkeskleaster dy't famkes yn in klaaikeamer filme hawwe soe.

title: Iepenbier Ministearje: oardel jier sel foar filmjen famkes yn klaaikeamer

maintext: De man moast him fierder ek noch ferantwurdzje foar it yn it besit hawwen fan porno en it meitsjen dêrfan. It IM wol ek dat de man him psychysk behannelje lit en dat er tastimming jout foar kontrôles op syn kompjûter en telefoan.


description: De man waard snein wer oantroffen, nei't er sûnt sneontenacht fermist waard yn de haven fan De Lemmer.

title: UPDATE: Fermiste man wer teplak op De Lemmer

maintext: De man dy't sûnt sneontenacht fermist waard yn de haven fan De Lemmer, is wer teplak. Dat lit de plysje witte. De 24-jierrige man waard fermist sûnt sneontenacht, doe't er foar it lêst op in skip yn de haven sjoen waard. De plysje hat dêr socht mei sonarapparatuer yn it wetter. It is noch net dúdlik wêr't de man oantroffen is.


description: Yn it blêd Keats komt bestjoerslid Dirk Kuperus mei in tal stellingen om de keatssport oantrekliker te meitsjen. Hy wol dat de diskusje fierd wurdt.

title: Bestjoer KNKB wol elkenien meitinke litte oer feroaringen

maintext:
In oare stelling fan Kuperus giet oer de regel dat keatsers no allinnich foar harren eigen ôfdieling útkomme meie. Is dat noch fan dizze tiid, freget Kuperus him ôf. "Dêr mei elkenien even oer neitinke, Ik kin my hast gjin sport betinke wêryn't je útkomme moatte foar it doarp of de stêd dêr't je wenje. Dêr bliuwt it keatsen wol efter en is it wol hiel tradisjoneel. As je dan yn in plak wenje mei mar ien keatser, kinst eins net meidwaan mei de ôfdielingswedstriden. Ik soe graach wolle dat minsken dêr oer neitinke."
Oer de takomst fan it keatsen wurdt al jierren diskusjearre, mar it is in dreech proses. "Dêrom moatte we it der yn elts gefal mei de ferieningen oer ha", seit Kuperus. "We moatte mei foarbylden komme dat ferieningen de needsaak fiele om te feroarjen. It liket my in geweldige útdaging om dêr nei dit seizoen mei de ferieningen oer te 'brainstormjen'. Ik wol ek dat de keatsers en de taskôgers der wat fan fine, elkenien moat der wat fan fine."


title: Posityf gefoel deputearre De Rouwe nei besite oan Tour de France

maintext:
Ofrûne freed en sneon wie er mei politikus en hurdfytsbestjoerder Joop Atsma op besite by de ronde. Doel wie fansels de Fryske lobby ûnder de oandacht fan de hurdfytsbestjoerders fan de grutte ronden bringe.
Giro en de Vuelta
Direkteur Christian Prudhomme is in grutte fan fan de Alvestêdetocht, seit De Rouwe. De kommende tiid wol De Rouwe ek de beide oare grutte ronden, de Giro d'Italia en de Vuelta yn Spanje, besykje.
Nei Fryslân
Yn de kommende fiif of seis jier wol er ien fan dizze ronden nei Fryslân ta heljen. In etappe by de alve stêden del of in tiidrit op de Ofslútdyk binne foar him de moaiste opsjes.


description: Yn de Noardeastpolder wurdt noch folop bereind, wylst dat hjir ferbean is. LTO Noord sjocht graach in 'eenduidig' beleid.

title: LTO Noord wol selde spulregels foar bereining

maintext:
Oare wetterskippen om de Iselmar hinne ha noch gjin bereiningsferbod ynsteld, dus wurdt der bygelyks yn de Noardeastpolder folop bereind, wylst dat hjir ferbean is. "Dat jout in ûngelyk spylfjild", stelt De Vries. LTO Noord is trochgeand yn petear mei it wetterskip en leit dêr ek dizze kwestje op tafel.
De Vries snapt de oerwagings fan it wetterskip wol, mar soe graach sjen dat der in 'eenduidig' belied fan alle wetterskippen komt. "Mar ik wol der ek wer net foar pleitsje dat oaren likemin as wy bereine meie. Dan soe ik de kollega-boeren dêr misgunne dat se bereine meie en dat wol ik net."
Dochs ferwachtet De Vries dat in bereiningsferbod ek yn oare wetterskippen meikoarten komt. "Der komt fia de rivieren neat mear by en it reint ek net. Dan rekket it wetter gewoan op."


description: De tradisjonele lotting foar de PC yn Frjentsjer wurdt dit jier omlist troch in toanielstik mei muzykteäter, as in oade oan it keatsen.

title: Lotting foar PC dit jier hielendal oars

maintext: Yn stee fan de tradisjonele lotting, is der no in hiel muzykteäter omhinne boud, mei dêryn de offisjele lotting ferwurke. It moat in soarte fan oade oan it keatsen wurde. "Keatsen is mear as allinnich de sport. It is ek kultuer, mar foaral de belibbing fan de keatsleafhawwer", fertelt Bert Bonnema, foarsitter fan HEEDAAR!. Dizze organisaasje fersoarget de hiele keatswike.


description: De man krige in bon, om't er op in wol hiel aparte wize de milieuwet oertrêde.

title: Ljouwerter twa kear op 'e bon yn ien nacht

maintext: In Ljouwerter (47) hat sneontemoarn betiid twa kear in bekeuring krigen fan de plysje. De earste wie omdat er betrape waard mei in mes yn de binnenstêd fan Ljouwert wylst je dat dêr net hawwe meie. Doe't er dêrop it binnenstêd-ferbod dat er fan de plysje krigen hie ferskuorde en yn 'e grêft smiet, gie er opnij op 'e bon. Dit kear fanwege in miljeu-delikt.


description: Dit wykein wie it wer raak: de slachbomen koenen net omheech en it ferkear moast omride. It doarpsbelang wol no aksjes sjen.

title: Burgumers ha skjin har nocht fan brêge-problemen

maintext:
"Wy kinne it net echt begripe. Der binne hieltyd steuringen yn it wykein, nei't de brêge iepen west hat. Je tinke hieltyd: soe it wol wer goed gean aanst?" Mei de simmerfakânsje foar de doar wol it doarpsbelang aksjes sjen: "Kin der net gewoan in âlderwetske brêgewachter oansteld wurde? Hielendal yn it wykein. Dan kinne steuringen rapper oplost wurde en dan kin dy ek sjen wat it probleem krekt is."
Testprogramma
Willem de Boer, projektlieder fan de Sintrale As, seit dat se der alles oan dogge om de problemen op te lossen: "It is in komplekse masine. En de steuringen wurde eltse kear wol ferholpen, mar yn it wykein komt der hieltyd wer in steuring. Dat fine wy ek hiel ferfelend."


description: It jild is bedoeld om de werûntwikkeling fan de eardere finzenis flot te lûken.

title: Gemeente Ljouwert wol Blokhúspoarte ekstra jild liene

maintext:
Koartlyn joech BOEi by de gemeente oan dat it fynt dat de gemeente it tekoart foar syn rekken nimme moat. De gemeente hat no oanjûn BOEi allinnich jild liene te wollen. Dat moat dan yn de kommende jierren werombetelle wurde.
"Ferbouwing moat ôf"
Ljouwert komt mei it foarstel foar de liening. om't de gemeente wol dat de werûntwikkeling fan de Blokhúspoarte op koarte termyn ôfmakke wurdt. It giet dan ûnder oare om it werynrjochtsjen fan de pleinen en de kantoaren foar de kreative bedriuwen. Fierders moat de kapel ek noch ôfmakke wurde.
Oft BOEi akkoart giet mei it foarstel, moat bliken dwaan by it ferfolch fan de ûnderhannelingen mei de gemeente. Salang't dy rinne, wol de gemeente gjin taljochting jaan op it foarstel. Mocht BOEi de liening wolle, dan moat de gemeenterie der noch wol mei akkoart gean.


description: By de ramp mei it fleantúch fan Malaysia Airways kamen in Frysk echtpear om it libben.

title: Slachtoffers fan de fleanramp mei de MH17 betocht

maintext:
Yn Vijfhuizen yn Noard-Hollân binne tiisdei de 298 slachtoffers betocht dy't omkamen by de ramp mei de MH17. It tastel fan Malaysia Airlines waard fjouwer jier lyn út de loft sketten. Dêrby kaam ek it echtpear Dalstra fan De Gordyk om it libben.
De nammen fan de slachtoffers waarden foarlêzen en dêrnei waarden blommen dellein by it monumint ta neitins oan de minsken dy't omkamen. Der wiene sa'n tûzen minsken by de betinking, út binnen- en bûtenlân.


description: De provinsje wol wat dwaan oan de krapte oan húsdokters mei it digitale platfoarm '11 Huisartsen'. De PvdA-steatefraksje set fraachtekens by de webside.

title: PvdA: "Ynformaasje op húsdoktersplatfoarm is net kompleet"

maintext:
Neffens steateleden Remco van Maurik en Riek van der Vlugt ûntbrekt it op it platfoarm oan ynformaasje oer it finen fan in hûs, wurk foar partners en help by finansiering. Der wurdt wol trochferwiisd nei taalkursussen fan de Afûk.
De fraksje wol no fan deputearre Schrier witte wêrom't der in kampanje lansearre is, wylst de ynformaasje noch net kompleet is.


description: Woansdei sil de polityk in beslút nimme oer de komst fan it mega-wynmûnepark by de Ofslútdyk. Wy fregen ferslachjouwer Andries Bakker hoe't it krekt sit.

title: Hoe komt it mei wynmûnepark Nij Hiddum-Houw?

maintext:
Nei jierren fan diskusje is it woansdei safier: de polityk nimt in definityf beslút oer de komst fan njoggen mega-wynmûnen by de kop fan de Ofslútdyk, wynpark Nij Hiddum-Houw. Trije wiken lyn soe der al in beslút falle, mar dat waard doe útsteld om in tal saken nochris goed tsjin it ljocht te hâlden. Tsjinstanners sizze dat de komst fan dizze wynmûnen skealik is foar harren sûnens en wengenot.
Hoe sit dat krekt mei al dy wynmûnen en de arguminten fan foar- en tsjinstanners? Wy stelden de belangrykste fragen oan ús polityk ferslachjouwer Andries Bakker.


description: De âlde brêge oer de Boalserter Feart komt út 1930 en is oan ferfanging ta. Foar de nije ferbining waard de keunst ôfsjoen fan Harns.

title: Baard kriget nije brêge mei kroechbaas as betsjinner

maintext:
Dy naam it behear yn 2016 oer fan de provinsje. It saneamde 'Recht om uit te dagen-belied' jout ynwenners fan Fryslân de kâns om taken oer te nimmen fan de provinsje as sy miene dat sy dat better en effisjinter dwaan kinne.
It nije eksimplaar wurdt in stielen flapbrêge mei histoaryske foarmjouwing. Foar de nije ferbining waard de keunst ôfsjoen fan de Franekerpoortsbrug yn Harns. De ferwachting is dat bou yn 2020 úteinset.


description: De man, frou en it hûntsje, dy't mei har trijen ûnderweis wienen, kamen mei de skrik frij.

title: Caravan op syn kant op A7 feroarsaket file

maintext: Op de A7 by Drachten leit in caravan op syn kant. De dyk is ticht, it ferkear moat oer de flechtstreek. Dêrom stiet der in file fan fjouwer kilometer tusken Drachten en de ôfrit Easterwâlde.


title: Provinsje komt mei ekstra maatregels om tal ferkearsdeaden te ferminderjen

maintext: It tal minsken dat om it libben komt yn it Fryske ferkear moat rap omleech. Dat fynt it kolleezje fan Deputearre Steaten, dat mei ekstra maatregels en mear gearwurking komme wol. Ferline jier kamen 23 minsken om it libben yn it ferkear yn de provinsje.


description: Wynmûnen op see binne hiel geskikt foar oesterbanken. It Wrâld Natuer Fûns hat dêrom 1.000 kilo oesters útset by it wynmûnepark Gemini yn de Noardsee by Sk

title: ''Wynmûneparken op see geskikt as oesterbank''

maintext:
By it oanlizzen fan de wynmûneparken ûntstiet in soad skea oan de ûnderwetternatuer. Mar at se der ien kear stean, binne de mûnen geskikte briedplakken foar de oester. De boaiem wurdt der mei rêst litten en de stoartstiennen om de foet fan de wynmûnen hinne, binne in goed fêstigingsplak. Troch de nije wynmûneparken sil it gebiet mei boaiemrêst yn de Noardsee de kommende jierren mei fiif prosint stiigje.
It WNF hat ek 6.000 kilo oesters útset by de Boarkemse Stiennen by Skiermûntseach. Se ha 3d-printe riffen mei oesters op de boaiem lein. Mei fiskers is ôfpraat dat dy in gebiet fan 500 by 500 meter mei rêst litte. Earder waard bekend dat de platte oester werom yn de Waadsee by Flylân en Teksel. Oesters binne wichtich foar in goed funksjonearjend ekosysteem. Se ite algen troch dy út it wetter te filterjen en drage sa by oan mear helder wetter.


description: Aldereinorganisaasje ANBO neamt hjitteplan foar âlderein in panykferhaal.

title: ANBO: ''Hjitteplan RIVM is oerdreaun''

maintext: Sûnensynstitút RIVM oerdriuwt troch nei in pear waarme simmerdagen fuortendaliks in hjitteplan út de kast te heljen, seit âldereinorganisaasje ANBO. "Al dy panykferhalen, it is dochs logysk dat je hjoed gjin winterjas oanlûke", seit in wurdfierder. It RIVM aktivearre moandei it Nasjonale Hjitteplan, mei tips om koel te bliuwen mei dizze tropyske dagen.


description: Der ha tiden west dat ik it minder drok hân ha. Ik sil jim net lêstich falle mei wat dy drokte te betsjutten hat, mar tiid om à la Al Bundy mei de hân yn d

title: Kollum: "Seldsum as stront fan hobbelhynders"

maintext:
Nei sa'n skoft fan ûnthâlding kin ik jim melde dat ik it ek net mis. Tradisjonele telefyzje rint op syn lêste poaten. Ynteressante en boeiende programma's binne like seldsum as stront fan hobbelhynders. It iennichste dat ik it ôfrûne jier wol mist ha is de sport. Of mear spesifyk: it hurdfytsen. Yn it foarjier in inkelde klassiker, sa goed as neat fan de Giro d'Italia. Hurdfytsen hat altyd ien fan myn grutte passys west. In hurde sport dy't him ôfspilet yn it dekôr fan de wrâld, yn stee fan yn in stadion. In sport ek dêr't sa no en dan spitigernôch deaden by falle. In swiere sport dy't de beoefeners dêrfan geregeld nei middels gripe lit dy't net tastien binne. Soms om foar de oerwinning mei stride te kinnen, faker noch om koersen lykas grutte 'Ronden' út te riden, inkeld en allinne omdat it in útputtingsslach is. It is dy sport dy't my altyd it bloed troch de ieren jaget.
Likegoed hat der ek in tiid west dat ik sljocht op fuotbaljen wie. Om sels te dwaan, en om nei te sjen. Dat feroare doe't der hieltyd mear wedstriden op 'e telefyzje útstjoerd waarden. Op Plovdiv tsjin Nicosia siet ik echt net te wachtsjen. Dochs wie de frekwinsje fan wedstriden net it iennichste wêrtroch't ik minder nocht oan it fuotbaljen krige. Dat wie ek it spul sels, of better sein de spilers dy't it diene. Hoe'tst derút seachst begûn stadichoan wichtiger te wurden as dat watst op de gersmatte sjen lietst. Keppelje dat oan it hâlden en dragen fan âldelju dy't by de amateurs sneontemoarns harren jeugd as drilynstrukteurs oan stiene te fjurjen, en dêr hast de oanliedingen foar it ôfnimmen fan myn belangstelling.
Foar it WK yn Ruslân wie ik fandatoangeande net op 'e hichte fan de lêste stân fan saken yn de wrâld dy't fuotbal hjit. Mar dêr ha minsken as Eric Cantona en oaren my gau oer bypraat fia it ynternet. Sa wit ik no dat it meastepart fan de spilers ûnder de wedstryd om it hurtsje in 'Bijna Dood Ervaring' hat. Akteurs lykas Pepe, Suarez, Ronaldo en Neymar sjogge de dea gemiddeld sa'n hûndert kear de noggentich minuten yn 'e eagen. Gelokkich stean der yn it skoft tsien kappers, fiif nagelstilisten en likefolle prysters klear om harren der wer by te skuorren.
Dochs is it net allinne de fallende sykte dêr't ik my oer fernuvere ha. Nij foar my wie de 'Einleaze wiksel'. As in spiler wiksele wurdt begjint er elkenien op it fjild in hân te jaan, ynklusyf it arbitrale trio, de ballejonges en de famyljes fan de suppoasten. Hy freget ûnderweis nei de sydline in rydbewiis oan, smyt fleis op de barbekjû, ferskjinnet it hok fan de kavia en lit noch in tattoo sette op it lêste stikje skjin fel dat oer is.
It waard my dúdlik wêrom't ik ea ôfheakke bin. En it bytsje bankhingtiid dat ik ha leaver oan it hurdfytsen besteegje. Vive le Tour!"


title: Provinsje skat liening ECR op Kening State Frjentsjer frij

maintext:
De liening wurdt frijskat om in fallisemint fan ECR foar te kommen. It bedriuw is oernommen troch de Blueprintgroep, dy set de soarch yn Frjentsjer no troch. Foar de bewenners en personiel feroaret der neat.
Betingsten
It frijskatten fan de liening is wol ûnder betingsten. As de Blueprintgroep binnen tsien jier it pân yn Frjentsjer ferkeapet, krijt de provinsje de mearwearde fan de ferkeap. De Blueprintgroup hat oanjûn te ynvestearjen yn it kleaster fan Wytmarsum en it servotel yn Drachten.


description: De auto rekke yn de slip en sloech oer de kop. De bestjoerder rekke ferwûne. In oare ynsitter kaam mei de skrik frij.

title: Auto slacht oer de kop op Sintrale As by De Falom

maintext: By in ûngelok op de Sintrale As is sneintemoarn in autobestjoerder ferwûne rekke. It slachtoffer is mei de ambulânse nei it sikehûs brocht. In twadde ynsitter fan de auto kaam mei de skrik frij.


description: De spits stiet net mear ûnder kontrakt by SC Hearrenfean en makket de stap transferfrij.

title: Reza Ghoochannejhad makket transfer nei Syprus

maintext:
Reza Goochannejhad út Ljouwert makket in transfer nei Syprus. De spits sil takom seizoen útkomme fan APOEL Nicosia, en tekenet snein dêrfoar it kontrakt. Dat makke de Syprioatyske klup snein op har site bekend. It kontrakt fan Goochannejhad by SC Hearrenfean rûn op 1 july fan dit jier ôf, en hy ferhuzet dan ek transferfrij nei de Syprioatyske liga.
Njonken SC Hearrenfean hat Goochannejhad ek spile foar Sportklup Cambuur, it Ingelske Charlton Athletic en it Belgyske Standard Luik. De Fries fan Iraanske komôf siet dizze simmer noch by de seleksje fan it Iraanske nasjonale alvetal, wêrmei't er meidie oan it WK yn Ruslân.


description: In auto fleach yn Dokkum út de bocht en skepte in famke op de fyts, dat hjirtroch ferwûne rekke.

title: Famke ferwûne nei oanriding yn Dokkum

maintext: Op de Kobbe yn Dokkum is sneon om healwei trijen in famke op de fyts ferwûne rekke by in ûngelok. In auto fleach út de bocht en skepte it famke. Se kaam hjirtroch hurd te fallen. De ambulânse en plysje kamen mei spoed nei it plak fan it ûngelok ta om help te ferlienen.


description: De slachbomen wolle net omheech. It gebeurt faak dat der problemen binne mei de nije brêge. In wike lyn wie it ek al in pear kear raak.

title: Problemen brêge Burgum hâlde oan: op 'e nij in steuring

maintext: De problemen mei de brêge oer it Prinses Margrietkanaal by Burgum hâlde oan. Sneintejûn om healwei achten wie der wer in steuring, wêrtroch't de slachbomen net omheech wolle. Dêrom moat it autoferkear omride. Ek in man yn in scootmobyl dy't stie te wachtsjen, kin no net oer de brêge.


description: In dakdekker is sneintemiddei yn Sint-Anne lichtferwûne rekke nei't syn gasflesse fan it dak foel en ûntplofte.

title: Dakdekker rekket ferwûne nei't gasflesse ûntploft yn Sint-Anne

maintext: It slachtoffer wie sneintemiddei op in dak lâns de Nieuwebildtdijk dwaande, doe't er efkes fan it dak ôf gie. Yn dy tuskentiid foel sawol de gasflesse as de brâner yn in leger steande papierkontener. Hjirby ûntplofte de gasflesse. By syn poging om de brân te blussen, rekke de dakdekker ferwûne oan syn hân. Hy is dêrnei troch ambulânsepersoniel neisjoen. De ek oproppen brânwacht hie de brân yn de papierkontener gau ûnder kontrôle.


description: Se soe freed fuortrûn wêze út in ynstelling yn Ljouwert.

title: Plysje op syk nei fermiste Emily (13) yn Ljouwert

maintext:
De plysje yn Ljouwert is op syk nei in 13-jierrich famke dat sûnt in dei fermist wurdt. De 13-jierrige Emily Meijer soe freed fuortrûn wêze út in ynstelling yn Ljouwert. Dêr soe it famke no ûngefear sân moannen sitte en 24 oeren deis soarch krije. Se waard freed foar it lêst sjoen by it winkelsintrum oan de Tijnjedijk yn Ljouwert.
Se hat blond heallang hier, is ûngefear 1,50 meter lang en hat blauwe eagen. Doe't se fuortrûn, hie se in grize broek oan mei in blomkesshirt. De plysje freget minsken dy't har sjogge of sjoen hawwe, it alarmnûmer te beljen.


description: De plysje dielt allinnich noch mar boetes út by slimme oertrêdingen. Lytsere saken dogge se ôf mei in warskôging.

title: Plysje wreidet cao-aksjes út troch minder bonnen út te skriuwen

maintext: Sûnt ferline wike moandei diene de basisteams fan de plysje dat al. Der wurde allinnich noch boetes jûn by slimme oertrêdingen. Lytsere saken dogge se ôf mei in warskôging. Dat dogge de plysjes fan de ferkearsteams no ek.


description: In 23-jierrige frou út Snits soe sneintemiddei mishannele wêze op de Ds. De Stoppelaarstrjitte yn Wergea. In 57-jierrige man sit fêst.

title: Plysje hâldt man út Wommels oan op fertinking mishanneling


description: By de wedstriid sûnder supporters waard 0-3 foar de ploech fan Henk de Jong. It wie de twadde serieuze oefenwedstriid foar Cambuur.

title: Cambuur yn Epe ûnderút tsjin De Graafschap

maintext: Nei in kertier spyljen yn de twadde helte foel de 0-2. Cambuur ferlear de bal op it middenfjild en De Graafschap kaam der gau út. Youssef el Jebli ûntsnapte, naam de bal goed mei en sette de 0-2 op it skoareboerd foar de ploech fan Henk de Jong. Dêrnei brocht René Hake njoggen nije spilers it fjild yn, ûnder wa Van Koesveld, dy't ek nij is by de Ljouwerters. Van Koesveld ferlear flak foar de ein fan de wedstriid in kopduel fan Anthony van den Hurk, dy't út in foarset fan Mohamed Hamdaoui foar de 0-3 soarge.


description: Omdat er stikem foto's makke fan famkes yn de klaaikeamer fan fuotbalferiening GSVV út Gerkeskleaster, hat de man in wurkstraf krigen.

title: Man kriget wurkstraf foar stikem fotografearjen fuotbalfamkes

maintext: Der wiene ek minderjierrige famkes by. De rjochter joech de man ek in heal jier selstraf ûnder betingst. It Iepenbier Ministearje hie oardel jier sel tsjin de man easke, wêrfan in jier ûnder betingst. Trije slachtoffers tsjinnen in skeafergoeding yn. Oan twa fan har moat de man goed tûzen euro betelje.